I Srbija bila na udaru, treslo se kod Despotovca! - Svetionik.com\nAlo - Vesti #3095\n3095 I Srbija bila na udaru, treslo se kod Despotovca!\nAlo - Vesti · 23.08.2020 20:29\nAlo - Vesti · 29.09.2020 21:08\nBaku i Jerevan se međusobno optužuju za početak borbenih dejstava. Pročitaj više\nAlo - Vesti · 29.09.2020 18:58\nAlo - Vesti · 29.09.2020 14:42\nNadležna komunalna služba odnela je telo spaljene životinje i uklonila ostatke "roštilja" Pročitaj više\nAlo - Vesti · 29.09.2020 12:05\nNajviša zgrada Srbije, najviša zgrada jugostiočne Evrope će biti gotova za godinu i mesec dana. Pročitaj više\nAlo - Vesti · 29.09.2020 16:17\nNa stotine ljudi čekalo je u redu da izjavi saučešće porodici Dejana Krsnika. Pročitaj više\nAlo - Vesti · 29.09.2020 20:34\nNisu retki bili ni slučajevi kada su zbog pečenja paprika bili pozivani i vatrogasci Pročitaj više\nAlo - Vesti · 29.09.2020 21:23\nNikola M. (21) iz Banatskog Brestovca uhapšen je juče zbog sumnje da je brutalno pretukao, a potom i silovao svog poznanika Slobodana P. (19) iz Bele Crkve. Pročitaj više\nAlo - Vesti · 29.09.2020 12:57\nDošla sam do posebnog odnosa sa Bogom, komponovala sam prvu srpsku operu Pročitaj više\nAlo - Vesti · 29.09.2020 16:23\nRat se zahuktava Pročitaj više\nAlo - Vesti · 29.09.2020 20:52\nRadmila M. iz okoline Šapca koja je preminula u Zatvorskoj bolnici Okružnog zatvora u Beogradu, gde je robijala zbog sumnje da je ugušila svog petomesečnog sina, pre nekoliko meseci svom psihijatru priznala je zločin. Pročitaj više\nAlo - Vesti · 29.09.2020 14:57\nSvojim đavolskim savezom sa tajkunom Draganom Đilasom je tu šansu prokockao. Pročitaj više\nAlo - Vesti · 29.09.2020 21:01\nOva zemlja je imala najmlađu prvu damu, najpametnijeg i predsednika sa najnižim koeficijentom inteligencije. Jedna zemlja je imala predsednika visokog 137 santimetara! Pročitaj više\nAlo - Vesti · 29.09.2020 11:21\nNajavljeno povećanje plata. Pročitaj više\nAlo - Vesti · 29.09.2020 20:10\nAnhelika Gaitan (46) nestala je pre dve godine. Pročitaj više\nAlo - Vesti · 29.09.2020 20:05\nOptimizam među privrednicima u Srbiji i njihova očekivanja u pogledu budućeg zapošljavanja ojačali su u septemrbu 2020. u odnosu na prethodni mesec, pokazuje istraživanje Evropske komisije koje je objavljeno danas. Pročitaj više\nAlo - Vesti · 29.09.2020 09:37\nAlo - Vesti · 29.09.2020 16:42\nMalagurski je ovo objavio na svom Tviter nalogu uz fotografiju crnogorske policije. Pročitaj više\nRat na Kavkazu postaje još krvaviji, obučeni teroristi došli da ratuju protiv Jermena!\nAlo - Vesti · 29.09.2020 18:22\nSirijski pobunjenički borci prijavili su se da rade za privatnu tursku bezbednosnu kompaniju kao graničari u Azerbejdžanu, izjavilo je nekoliko dobrovoljaca u poslednjem uporištu pobunjenika u Siriji, u vreme kada dugotrajni sukob između Azerbejdžana i susedne Jermenije pokazuje opasne znakove eskalacije. Pročitaj više\nAlo - Vesti · 29.09.2020 12:27\nUžas Pročitaj više\nAlo - Vesti · 29.09.2020 18:10\nZa srpsku šljivu od ove godine otvorila su se nova tržišta, Nemačka, Slovenije, Rumunije, a pre svega Hrvatske. Pročitaj više\nAžurirano 30.09.2020 01:32.


Dug put do niže stope PDV-a - Portal 072info\nU slučaju da se inicijativa Vlade RS o uvođenju diferencirane stope PDV-a usvoji u institucijama BiH, biće potrebno najmanje 18 mjeseci kako bi se moglo početi sa primjenom različitih stopa poreza na dodatnu vrijednost.\nOvaj rok naveden je u Studiji o implikacijama diferenciranih stopa PDV-a u BiH koju je prije više od tri godine uradilo Odjeljenje za makroekonomsku analizu Uprave za indirektno oporezivanje BiH.\n“Krajnje je vrijeme da se mijenja sistem indirektnog oporezivanja i uvede diferencirana stopa PDV-a. Bilo bi pogubno da stopa ostane na ovom nivou ili se poveća kada su u pitanju osnovne životne namirnice, oprema za bebe, medicinske usluge i lijekovi”, rekao je Duljko Hasić, ekonomski analitičar.\nS druge strane, analiza UIO, koja se dobrim dijelom oslanja na studiju koju je za potrebe Evropske komisije još 2007. godine radio Institut iz Kopenhagena o sistemu PDV-a u cijeloj EU, govori da je “neto efekat diferencirane stope negativan te da su snižene stope i nulta stopa PDV-a najneefikasniji način da se pomogne siromašnim kućanstvima”.\nVlada RS uputiće Upravnom odboru Uprave za indirektno oporezivanje inicijativu za uvođenje diferencirane stope PDV-a, a kako nezvanično saznajemo u prijedlogu koji je još u formi razmišljanja Vlada RS tražiće povećanje stope PDV-a na 20 ili 22 odsto, a da na osnovne životne namirnice, bebi opremu, itd, PDV bude 50 odsto manji, odnosno 10 ili 11 odsto.\n“Bilo bi pogubno podizanje stope PDV-a bez uvođenja snižene stope. U tom slučaju mislim da bi došlo do velikih socijalnih nemira”, rekao je Hasić.\nIskustva iz EU govore da sniženje poreskih stopa otvara vrata prevarama i kadrovski opterećuje kompanije i privredu.\n“Povećanje stope PDV-a izaziva veći porast cijena nego što iznosi samo povećanje stope, dok kod smanjenja PDV-a prodajne cijene se ne smanjuju za iznos ukinutog PDV-a”, navodi se u analizi.\nInače, u svim zemljama EU se primjenjuju diferencirane stope PDV-a, ali su konstantna sporenja da li treba ići u pravcu jedinstvene stope o kojoj se sve glasnije priča. Jedinstvenu stopu poslije 2017. godine planira da uvede Švajcarska, a Danska na taj način već oporezuje građane. PDV stopa od 17 odsto koja se primjenjuje u BiH među manjima je u Evropi, gdje je najviše zemalja u kategoriji od 22-25 odsto poreza na dodatnu vrijednost.\nIstraživanje Evropske komisije iz 2007. o diferenciranim stopama PDV-a svodi se na zaključak da je smanjenje stope PDV-a rasipanje ograničenih sredstava budžeta koji se mogu mnogo efikasnije koristiti kroz subvencije i ciljane transfere.\nUprava za indirektno oporezivanje dotakla se i svojih kapaciteta u slučaju da se uvede diferencirana stopa PDV-a, pa tako zaključuje da bi bilo potrebno zaposliti najmanje dodatnih 110 radnika koji bi godišnje koštali najmanje 2,6 miliona KM. Uz ovu procjenu, za nabavku kompjuterske opreme bilo bi potrebno najmanje 200.000 KM, s tim da bi bilo neophodno obezbijediti i preko 500 metara kvadratnih kancelarijskog prostora.\nPrema “preliminarnim i nepouzdanim” procjenama, koje su rađene sa sniženom stopom PDV-a od osam odsto na osnovne životne namirnice, bebi opremu, sjemena za poljoprivredu, ortopedska pomagala, knjige i izdavačku djelatnost, budžet BiH godišnje bi izgubio preko 700 miliona KM.\nPrethodni članakNaučno potvrđeno: Muškarci s ‘većim stomačićem’ su bolji ljubavnici\nSljedeći članakŽELJEZNO POLJE: Morao sam ukloniti svoju kuću koja je na klizištu!?


SAOPŠTENJE UDRUŽENJA „GARDEN QUARTET“: ZABRANA – METOD RADA DIREKTORKE MUZIČKE ŠKOLE - Magločistač\nPočetna Aktuelno SAOPŠTENJE UDRUŽENJA „GARDEN QUARTET“: ZABRANA – METOD RADA DIREKTORKE MUZIČKE ŠKOLE\nIzvor: Garden quartet\nSAOPŠTENJE UDRUŽENJA „GARDEN QUARTET“: ZABRANA – METOD RADA DIREKTORKE MUZIČKE ŠKOLE\nU oktobru 2013. Edita Barlai je zabranila učenicima i nastavnicima učešće u međunarodnom IPA projektu „Whosemusic”, čiji su nosioci bili Urduženje „Garden Quartet” iz Subotice i fondacija Srednje Muzičke škole „Ištvan Vantuš”\nHumanitarni koncert 19. aprila u organizaciji udruženja „Electe” nije bio prvi i jedini slučaj da je direktorka Muzičke škole Edita Barlai sprečila decu i nastavnike da učestvuju u projektima, čiji je cilj da se oni stručno i umetnički razvijaju.\nU oktobru 2013. Edita Barlai je zabranila učenicima i nastavnicima učešće u međunarodnom IPA projektu „Whosemusic”, čiji su nosioci bili Udruženje „Garden Quartet” iz Subotice i fondacija Srednje Muzičke škole „Ištvan Vantuš” koja radi u sklopu Univerziteta u Segedinu. Implementacija projekta, uz aktivno učešće učenika i nastavnika subotičke Muzičke škole počela je još kada je školom upravljao prethodni direktor Ištvan Antal. Zahvaljujući podršci Evropske unije, u okviru ovog projekta prekogranične saradnje organizovali smo oko 15 manifestacija na kojima je besplatno učestvovalo više od 500 učenika, kao i njihovi nastavnici. Između ostalog, sa obe strane granice su održani koncerti horske, kamerne, crkvene i tradicionalne narodne muzike, muzičko-pedagoške konferencije, kao i dva muzička kampa u Čongradu, u Mađarskoj. Sa decom su radili istaknuti profesori sa Univerziteta muzičkih umetnosti „Franc List” iz Budimpešte, kao i profesori sa Fakulteta muzičkih umetnosti Univerziteta u Segedinu. Za implementaciju ovog projekta „Garden Quartet” je imao podršku i Konzulata Mađarske u Subotici. Na završnoj konferenciji konzulica dr Aniko Toth je rekla da je reč o jednom u nizu mnogih projekata, čiji je cilj da poboljša život građana EU i njihovih suseda. Edita Barlai je pismeno zabranila učešće u ovom projektu. Naređenje koje se odnosilo i na učenike i na nastavnike je bilo okačeno na oglasnoj tabli u zbornici Muzičke škole. Inače, zahvaljujući ovoj zabrani, učenicima i nastavnicima muzičkih škola iz Sombora, Zrenjanina i Novog Sada se otvorila mogućnost da učestvuju u projektu.\nSedište Garden Quarteta je bilo registrovano na adresi Muzičke škole. Po našem mišljenju, ali i po mišljenju publike, i ljudi koji vole i razumeju klasičnu muziku, kao i većine naših kolega, bila je sasvim prirodna stvar da sedište kvarteta bude u Muzičkoj školi, posebno zbog toga što su troje članova i u radnom odnosu u školi. Edita Barlai je raskinula ugovor o zakupu i sa tim je faktički izbacila „Garden Quartet“ iz Muzičke škole. Članovi kvarteta nisu ni na koji način ugrozili rad škole, a direktorka u dopisu nije obrazložila šta je razlog ovakve odluke.\nS obzirom na to da je naš glavni cilj u vezi sa spomenutim projektom bio da se deca razvijaju, a inače su nam opšti ciljevi popularizacija klasične muzike, kulture i tradicije grada Subotice i naše Muzičke škole, nismo želeli da naš konflikt sa direktorkom Barlai iznosimo pred javnost kako bismo projekat uspešno finalizirali. Imajući u vidu da su u izjavama za medije iz „Electe“ u više navrata pominjali i „Garden Quartet“ sa kojim je Edita Barlai takođe dolazila u sukob, smatramo važnim da o stvarima koje su se na žalost desile direktno obavestimo javnost.


U Lesteru ima i onih koji bi oterali Ranijerija!\nBivši fudbaler 'Lisica' Robi Devidž je načisto odlepio u studiju tokom gostovanja u jednoj radio emisiji zbog 'paklenog plana' jednog slušalaca. Lesteru ne cvetaju ruže ove sezone u Premijer ligi, aktuelni šampion je u donjem delu tabele, a neki… »\nNije bilo iznenađenja u subotnjim mečevima 12. kola Super lige Srbije, Crvena zvezda je ostala lider. Crvena zvezda je stigla do pobede protiv Rudara u Kostolcu i to je jedino što će se pamtiti sa ovog meča. Imali su crveno-beli pet golova prednosti… »\nŠirom Evrope: Pobede Čelsija i Torina, asistencije Matića i Ljajića, poraz Dortmunda (video+foto)\nSrbija danas 26.11.2016\nSporting nije iskoristio penal u Madridu. Čelsi je uz asistenciju Nemanje Matića pobedio Totenhem i zaseo na čelu tabele Torino Siniše Mihajlovića je uz asistenciju Adema Ljajića nastavio sa odličnim rezultatima u Seriji A pošto je kod kuće… »


Policija: U Luci Bar zaplijenjeno 38,8 kg kokaina, saslušano više osoba - CdM\nPolicija: U Luci Bar zaplijenjeno 38,8 kg kokaina, saslušano više osoba\nZaplijenjen kokain (Foto: Uprava carina)\nIz Uprave policije je saopšteno daje na brodu iz Ekvadora koji je juče uplovio u Luku Bar zaplijenjeno 38,8 kilograma kokaina. Prvobitno je saopšteno da su carinici prilikom konztrole broda otkrili oko 32 kilograma kokaina. U cilju rasvjetljavanja ovog slučaja policija je do sad saslušala više osoba.\n<<<U Luku Bar uplovio brod pun kokaina<<<\n<<<Objavljene fotografije zaplijenjenog kokaina u Luci Bar<<<\n“Službenici Uprave carina su kokain, tačnije 32 pakovanja sa ovim narkotikom za koja se prvobitno pretpostavljalo da su teška od po jedan kilogram, predali policijskim službenicima Odsjeka za borbu protiv droge. Ova pakovanja su iz Ekvadora, preko Malte, u kontejneru pristigla u Luku Bar. Preliminarnom analizom i mjerenjem ovih 32 pakovanja, koji su obavljeni u policiji, utvrđeno je da se u ovim pakovanjima nalazi kokain ukupne bruto težine 38,800 kilograma”, saopštila je Uprava policije.\nTokom dosadašnjeg utvrđivanja kako je kokain dospio u Luku Bar policija je uzela izjave od više osoba.\n“U koordinaciji sa nadležnim tužiocem policijski službenici sprovode dalje policijsko-tužilačke aktivnosti u ovom predmetu, usmjerene na identifikovanje lica koja su uputila pošiljku sa kokainom, kao i osobe koje je trebalo da je preuzmu radi daljeg neovlašćenog stavljanja u promet”, zaključuje se u saopštenju Uprave policije.\nTagovikoakin Uprava carina Uprava policije\n22 Komentara na "Policija: U Luci Bar zaplijenjeno 38,8 kg kokaina, saslušano više osoba"


ŠAPIĆ odlučuje hoće li Novim Beogradom upravljati DS ili SNS! - Info Pult\n– U ovom momentu ne bih ništa više komentarisao. Javnost će biti blagovremeno obaveštena kada budem imao šta da kažem i tada ćete moći da me pitate šta god želite – kaže Šapić.\n– Matematički gledano, u Novom Beogradu većina je ili koalicija oko DS ili SNS, a Šapićeva grupa tu je praktično tas na vagi koji o tome odlučuje – kaže naš izvor iz DS. Kako navodi, bez Šapića bi bila moguća samo koalicija DS i SNS, što je praktično nemoguće, odnosno što pokazuje da ga je nemoguće smeniti sa mesta predsednika opštine.\n– Tako da očekujemo da će ostati u koaliciji sa nama. Međutim potpuno su netačne informacije da smo mi zarad opstanka na vlasti spremni da podržimo njegovu koaliciju sa SNS, jer ćemo u tom slučaju svakako izaći i otići u opoziciju – kaže naš izvor iz vrha DS.\n– On je ostavku na sve stranačke funkcije podneo još za vreme mandata Dragana Đilasa i već skoro godinu dana se ne slaže sa potezima DS. Posebno je bio nezadovoljan sa stavom stranke prilikom optužbi da je plagirao doktorat, da naprosto sve treba ispitati. Iako smatra da će se ta afera rasplesti do kraja i da će se dokazati da su to izmišljotine, šokirala ga je činjenica da je DS odlučio da neće stati uz njega, kao što je to prethodno uradio SNS za svoje ljude – kaže izvor “Blica” u DS.\nIzvor:: ŠAPIĆ odlučuje hoće li Novim Beogradom upravljati DS ili SNS!\nVELIKO SRCE: Šapić se družio s mališanima\nVoditelji “Bulevara”: Osećamo se dobro u novim cipelama\nPrevious “U Ukrajini je ekstremno opasno”\nNext Mihajlovićeva: BG aerodrom mora da se širi, ne može da primi ovolike putnike


U Sarajevu prezentacija nove kolekcije i prodaja ručno rađenih pletenina – dijalogin.tv\nU Sarajevu prezentacija nove kolekcije i prodaja ručno rađenih pletenina\nVelika decembarska zabava pletenja počela je danas u Sarajevu s ciljem promocije i očuvanja bh.rukotvorina, a dio pletenina izrađenih za jesen/zimu 2017. godine predstavljen je i ponuđen za kupovinu po promotivnim cijenama.\nDruženje s pletiljama i Pop-up store u hotelu “Europa” organizira nevladina organizacija “Udružene” koja djeluje na zaštiti, promociji, čuvanju digniteta pletilja, prijenosu tradicionalnih vještina na mlađe naraštaje te stvaranju povoljnih uvjeta za kreativni angažman pletilja.\nTu nevladinu organizaciju su u septembru 2012. godine osnovale tri žene različitih zanimanja i iskustava, ali s istom ambicijom: ujediniti kreativni, humanitarni, poslovni i psihoterapeutski rad. Danas “Udružene” imaju oko 200 članica iz cijele Bosne i Hercegovine, ali u procesu proizvodnje aktivno je 150.\n– Pletenje je naša tradicija, a mi tu tradiciju, znanje, pretvaramo u profesiju. Proizvodimo modne artikle za strane dizajnere, ali imamo i našu kolekciju koja će večeras biti predstavljena na kolekciji za jesen/zimu 2017. godine na modnoj reviji – kazala je Nadira Škaljić -Mingasson, predsjednica organizacije „Udružene“.\nOčekuje da posjetiteljima i ljubiteljima ručnog rada bude dobro, da se druže s pletiljama, ali mogu sebi nešto i kupiti.\n„Udružene“ izrađuju visokokvalitetne odjevne predmete za modne kreatore iz Francuske, Norveške i Japana, imaju i svoj brand za dječiju garderobu koji se prodaje u buticima Evrope i Azije.\nIzložena je kolekcija za najmlađe, džemperi, šalovi, kapice, čarapice, za odrasle također ali i za uređenje kućnog enterijera, tkani ćilimi, pleteni taburei, pletene šoljice, vazne…\nSvaki proizvod nosi ime pletilje koja ga je ručno izradila te je stoga jedinstven i prepoznatljiv.\nSlužba za poslove sa strancima sprovodi opsežnu akciju "Nekretnine"


Strani eksperti o tome šta Srbiju čeka 2015\nIzvor: RTS, 04.Jan.2015, 19:04\nStrani stručnjaci smatraju da će brz napredak Srbije kada je reč o približavanju EU izostati, kao i da će se Srbija više posvetiti unutrašnjim ekonomskim pitanjima. Predsedavanje OEBS-u je izazov, ali i šansa, smatraju eksperti.\nBrz napredak Srbije u procesu evrointegracija u 2015. će najverovatnije izostati zbog pitanja Kosova i otvaranja najtežih poglavlja na samom početku, a Beograd čeka >> Pročitaj celu vest na sajtu RTS << još teži posao u balansiranju između EU i Rusije tokom predsedavanja OEBS-u, smatra britanski stručnjak za Balkan Džejms Ker-Lindzi.\nNjegov kolega sa Londonske škole ekonomije (LSE) Dimitar Bečev ocenjuje da će Srbija u 2015. godini nastaviti svoj evropski put, ali da će više biti okrenuta rešavanju unutrašnjih ekonomskih problema nego spoljnopolitičkim temama.\n"Posle veoma značajnog formalnog početka pregovora u januaru, vidljiva je pažnja za otvaranje poglavlja u 2015. Međutim, brzog napretka najverovatnije neće biti iz dva razloga", naveo je Ker-Lindzi u izjavi za Tanjug, pominjući pre svega neophodan napredak u harmonizaciji pravosuđa i vladavini zakona, a onda i kosovsko pitanje.\nViši naučni saradnik LSE podseća da je Evropska unija ranije najčešće započinjala pregovore sa poglavljima na koja bi moglo "lakše da se odgovori".\n"Na primer, kad je Turska započinjala pregovore 2005, ona je prvog dana otvorila i privremeno zatvorila poglavlje o nauci i istraživanju", podseća analitičar i dodaje da je do "danas to ostalo jedino poglavlje koje je privremeno zatvoreno, dok je 13 poglavlja ostalo otvoreno".\nKer-Lindzi ističe da su ti dani sada prošlost, te da je EU jasno stavila do znanja da je njen najvažniji prioritet harmonizacija pravosuđa i vladavine zakona i da zbog toga želi da započne (pregovore) sa poglavljima 23 i 24, koja će, smatra on, ostati otvorena do samog kraja u pregovorima.\nSličnosti i razlike sa Kiprom\nDrugi razlog zbog koga Ker-Lindzi smatra da će izostati rapidan progres Srbije u evrointegracijama tiče se kosovskog pitanja.\n"Kako bi pristupila EU, zemlja mora da pokaže da može da primeni čitavu evropsku regulativu na celoj svojoj teritoriji, a Srbija to ne može. Iako tvrdi da ima suverenitet nad Kosovom, ona nema kontrolu nad Kosovom", navodi on.\nPodseća zato na slučaj Kipra, na čijoj teritoriji se nalazi samoproglašena Republika Severni Kipar koju priznaje jedino Turska, ali navodi da je upravo to pitanje bilo glavni kamen spoticanja na putu te zemlje ka EU.\nKer-Lindzi, međutim, napominje da se kiparski i kosovski slučaj bitno razlikuju, te da je u slučaju Kipra EU prihvatila zahtev kiparske vlade da suspenduje primenu zakona EU nad severnim delom ostrva, ali da Beograd ima problem što to za Srbiju ne može da bude opcija, s obzirom na to da velika većina članica EU priznaje Kosovo.\n"Oni neće ponuditi Srbiji put koji će značiti da oni, u stvari, faktički smatraju da je Kosovo deo Srbije. Umesto toga, mora biti pronađen drugi mehanizam koji može da uzme u obzir situaciju na Kosovu, ali koji neće zahtevati od Srbije da formalno prizna Kosovo kao nezavisnu državu", rekao je Ker-Lindzi.\nPriznaje da je to mnogo komplikovanije nego što ljudi uopšte mogu da zamisle i dodaje da nije siguran da li Srbija i EU imaju dovoljno jasnu sliku kako to da reše.\n"Ukoliko se ne pronađe odgovor (za Kosovo), onda bi proces pristupanja Srbije EU mogao da bude suočen sa značajnim odlaganjima", upozorio je Ker-Lindzi.\nIzazovi i u OEBS-u\nKer-Lindzi navodi da se izazovi nalaze pred Srbijom i kad 1. januara bude došla na čelo OEBS-a.\n"Beograd se nalazi pod značajnim pritiskom da počne da usaglašava svoju spoljnu politiku prema Rusiji sa onom koju ima EU", ocenio je ovaj ekspert.\nDodao je da će Srbija, kao predsedavajući te organizacije, "bez sumnje hteti da bude važan deo u pokušajima da se unapredi dijalog Rusije i Zapada".\nDa bi to postigla, kako ocenjuje, Srbija će morati da bude prepoznata kao iskren i nezavisan posrednik.\nKer-Lindzi navodi da "ovo ne znači da će stvari biti jednostavnije za Srbiju" i naglašava da će Beograd morati mnogo da balansira.\n"Na primer, ako njena želja da nastavi trgovinsku saradnju sa Rusijom i neprimenjivanje sankcija EU budu shvaćeni kao pokušaj da profitira na šansama koje se otvaraju uvođenjem sankcija ruskom tržištu, onda će to biti primljeno među članicama EU veoma loše", ukazao je britanski stručnjak za Balkan Džejms Ker-Lindzi.\nZaključuje da bi Beogradu ubuduće moglo da bude mnogo teže da balansira nego što je to do sada bio slučaj.\nRešavanje unutrašnjih problema\nBečev veruje da će Srbija u 2015. godini nastaviti svoj evropski put, ali da će više biti okrenuta rešavanju unutrašnjih ekonomskih problema nego spoljnopolitičkim temama.\n"Srbiju u 2015. vidim i dalje zaokupljenu uglavnom samom sobom. Mislim da su unutrašnja pitanja kao što su budžet, nezaposlenost, sudbina državnih preduzeća i slično, mnogo bitnija nego spoljna politika ili odnosi sa susedima, što je po mom mišljenju, veoma normalno", rekao je Bečev u izjavi Tanjugu.\nEvropske integracije će se nastaviti normalnim tempom, a dijalog Beograda i Prištine biće obnovljen, kaže Bečev, mada, dodaje, nije siguran da se mogu očekivati neke važne inicijative ili koraci.\nU predsedavanju Srbije OEBS-u vidi dobru šansu za Srbiju, pogotovo sad kada je, kako kaže, Rusija ušla u finansijsku krizu i pod pritiskom je da traži kompromis sa Zapadom.\nTaj proces, kaže on, neće ići preko OEBS-a, ali će ipak možda imati pozitivan uticaj na stanje u istočnoj Ukrajini.\n"OEBS još ostaje jedina međunarodna organizacija koja je prihvatljiva za Moskvu kao medijator i forum za multilateralnu diplomatiju za rešavanje krize", zaključuje bugarski analitičar.\nSeroka: Za Srbiju 2015. godina izazova, ali i šansi\nGodina 2015. za Srbiju mnogo toga obećava, kaže Džim Seroka, profesor politčkih nauka Univerziteta Obern u SAD, napominjući, međutim, da će najveći izazovi biti privlačenje stranih investicija i odolevanje pritiscima tokom predsedavanja OEBS-u.\n"Prvi put nakon više decenija, Srbija ulazi u novu godinu bez polarišućih međunarodnih i domaćih političkih sukoba koji su ometali napredak u prošlosti", rekao je Seroka u izjavi Tanjugu.\nKada je reč o evropskom putu Srbije u 2015. godini, Seroka tu ne očekuje ni značajniji napredak, ali ni nazadovanje, pre svega zbog situacije u Evropi gde ekonomije stagniraju a evroskeptični pokreti rastu.\nMeđutim, uspešne inicijative Srbije da pokaže želju za saradnjom sa EU, naraočito po pitanju Kosova, ukazuju, kako ističe, da Unija neće preduzimati korake kojima bi prekršila svoja obećanja o prijemu Srbije jednog dana.\nU najznačajnije izazove koji stoje pred Srbijom, Seroka ubraja privlačenje stranih investicija, promovisanje čiste i sigurne energetske politike i izbegavanje svrstavanja na bilo čiju stranu u rastućem konfliktu između Rusije i mnogih članica transatlantske zajednice.\n"Predsedavanje Srbije OEBS-u nosi značajne rizike, ali i veliku priliku za mir i bezbednost u Evropi", ističe on.\nRizici, kako kaže, potiču od teškoća da se izdrže rastući pritisci na Srbiju i OEBS da zauzmu stranu u konfliktu između EU i Rusije.\nPrilike se pak ogledaju u potencijalu koji Srbija ima da rukovodi OEBS-u tako da odvrati Evropu od jačanja uzajamnog nepoverenja i neprijateljstva koje je karakterisalo odnose tokom prošle godine, kao i da stvori jedan forum u kojem će male države Evrope moći da rade zajedno na pronalaženju rešenja i procesa koji bi obnovio poverenje i saradnju, zaključuje američki profesor.


BiH: Lideri šestorke danas ponovo o podjeli vojne i državne imovine\nU Sarajevu će danas biti održan novi sastanak lidera šest stranaka koje čine parlamentarnu većinu u BiH, a kao glavna tema najavljena je podjela vojne i državne imovine, koja je ponovo u fokusu javnosti nakon nedavne posjete BiH generalnog sekretara NATO-a Andersa fog Rasmusena.\nDodik je naglasio da ne može da bude riješeno pitanje vojne imovine, a ostala ne. "Moramo da završimo sve. Ako ne završimo sve nećemo završiti ništa", poručio je Dodik.\nPredsjednik SBB BiH Fahrudin Radončić, koji je domaćin skupa, izrazio je optimizam u pogledu novog sastanka lidera šest vodećih političkih stranaka u BiH, naglašavajući da će u prvom dijelu ovog skupa učestvovati i specijalni izaslanik i šef Delegacije EU u BiH Peter Sorensen.\n"Prisustvo Sorensena čini nas posebno zadovoljnim, što znači da ćemo danas razgovarati i o provođenju odluke `Sejdić i Finci`", rekao je Radončić Srni.


Američke i irske diplomate uskoro će posetiti Amerikanca Pola Vilana, koji je pritvoren u Rusiji zbog špijunaže, izjavio je zamenik ruskog ministra spoljnih poslova Sergej Rjabkov.\nOn je podsetio da Vilan poseduje državljanstvo SAD i Irske i naglasio da će diplomatama ove dve zemlje u bliskoj budućnosti biti odobren konzularni pristup.\nRjabkov je dodao da Rusija strogo poštuje svoje obaveze i pravila procedure, javio je TASS.\nVilanov brat Dejvid ranije je za TASS izjavio da će diplomate Ambasade SAD u Moskvi Pola posetiti u četvrtak, 17. januara.\nAmerikanac je uhapšen 28. decembra u Moskvi, a istražno odeljenje Federalne službe bezbednosti pokrenulo je istragu pod Članom 276 Ruskog krivičnog zakona, po kojem bi Vilan mogao biti osuđen na kaznu zatvora u trajanju od deset do 20 godina.


Inflacija raste, ali ostaje u okviru cilja - Ekonomija - Dnevni list Danas\nPočetna » Vesti » Ekonomija » Inflacija raste, ali ostaje u okviru cilja\nInflacija raste, ali ostaje u okviru cilja\nM. O.18.08.2021. 11:18\nMeđugodišnja inflacija tokom celog perioda projekcije Narodne banke ostaće u ciljanom rasponu od tri plus minus 1,5 odsto.\nDo kraja ove i u prvom tromesečju 2022. godine inflacija će biti u gornjem nivou raspona, a od druge polovine sledeće godine inflacija će se vratiti u donji nivo, od 1,5 do tri odsto”, rekla je guvernerka NBS Jorgovanka Tabaković, na predstalvjanju Izveštaja o inflaciji.\n“Narodna banka nastavlja da vodi podsticajnu monetarnu politiku. Ostajemo podrška vladi i njen partner u podsticanju privrednog rasta”, istakla je Tabaković.\nReferentna kamatna stopa ostala na jedan odsto što je za 1,25 poena niže nego pre izbijanja pandemije.\nPrema njenim rečima, kreditna aktivnost je ubrzana, tako da su odobreni krediti u prvoj polovini 2021. godine bili za 25 odsto veći nego u istom periodu 2020. i na istom nivou 2019. godine.\nOna je ocenila da visoke stope privrednog rasta beleže pre svega SAD i Kina, kao i da se brži globalni privredni oporavak odrazio i na kretanje inflacoije u gotovo svim zemljama.\n“Nagli porast tražnje, kojoj ponuda u uslovima zastoja i ograničenja u lancima snabdevanja nije mogla da odgovori u kratkom roku dovela je do rasta metala, cena građevinskog materijala…”, ocenila je guvernerka. Ona je istakla i da je inflacija u SAD dostigla 5,4 odsto, u Rusiji 6,5 odsto, evrozoni 2,2 odsto, a Nemačkoj 3,8 odsto što je najviše u psoeldnje tri decenije.\n“U Srbiji poskupljenja su na nekim segmentima tržišta, ali inflacija je ipak i dalje oko cilja. Inflacija u Srbiji je niža nego u većini zemlja regiona sa istim režimom monetarne politike. Tome su najviše doprineli stabilan kurs i usidrena inflaciona očekivanja privrede i finansijskog sektora”, rekla je ona dodajući da stabilna bazna inflacija potvrđuje pretpostavku da se radi o privremenom efektu rasta cena.


Kako je Katai završio u Alavesu?! | BN\nKako je Katai završio u Alavesu?!\nKatai prodat u 23.59: Svi detalji i cifre posle neviđene drame najskupljeg transfera leta u Srbiji! Sertifikat sa konačnim potpisom iz Ljutice Bogdana otišao u poslednjim sekundama prelaznog roka!\nFudbal 01.09.2016 | 21:30\nNezapamćena drama na stadionu Rajko Mitić u poslednjim sekundama prelaznog roka. Sertifikat sa konačnim potpisom otišao je iz Ljutice Bogdana u 23.59, pa je na kraju ipak došlo do finalizacije transfera Aleksandra Kataija u španski Alaves!\nCrvena zvezda je posle svega dobila ono što je želela, kompletno obeštećenje za najboljeg igrača srpsko šampiona iznosi 2.000.000 evra, uz 20 posto naredne prodaje odličnog veziste. Srpski šampion će odmah dobiti 1.000.000 evra kao deo prve rate, dok će nakon toga u "dve ture" biti isplaćeno po još 500.000 evropskih novčanica.\nKompletan transfer odrađen je posredstvom bivšeg sportskog direktora Crvene zvezdeZorana Stojadinovića.


NALED: Uvesti fiskalne kase za većinu uslužnih delatnosti - PKS-RPK Novi Sad\nCentralni registar obaveznog socijalnog osiguranja ni dve godine od pokretanja ne radi punim kapacitetom, ocena je Nacionalne alijanse za lokalni ekonomski razvoj (NALED).\nFiskalne račune izdaje četiri od 10 firmi u Srbiji, a 45,5 odsto kasa nikada Poreskoj upravi ne šalje izveštaj o transakcijama, sapštila je Nacionalna alijansa za lokalni ekonomski razvoj (NALED).\n„Postojeći sistem fiskalnih kasa uveden je pre više od 10 godina i danas je tehnologija koju koristimo zastarela. Država ne samo da preko računa nema uvid koja roba se prometuje i u kojim količinama već nema ni sve podatke o transakcijama“, navodi se u saopštenju.\nDodaje se da je veliki broj izuzetaka od obaveze fiskalizacije doprineo konfuziji kod građana ko bi trebalo da im izda fiskalni račun i od koga mogu da traže potvrdu o obavljenoj kupovini.\nNALED je predložio uvođenje kasa za većinu uslužnih delatnosti.\nPredsednik Udruženja vlasnika računovodstvenih agencija, Jovan Beara, međutim podseća da je umrežavanje u Registar obaveznog socijalnog osiguranja zakonska obaveza za sve institucije.\n„Ovako, osim što moraju da unesu podatke o radnicima u Centralni registar, privrednici moraju i da ih odštampaju i dostave institucijama obaveznog socijalnog osiguranja. Dupliran im je posao i povećani troškovi“, kaže Beara.\nOn navodi primer elektronskih zdravstvenih knjižica koje bi trebalo da budu u upotrebi od sledeće godine i pita da li će se doći u apsurdnu situaciju da i one moraju da budu overene.\nUprkos tome što je problem uočen i dogovorena saradnja, još nije utvrđeno do kada povezivanje s Centralnim registrom treba da bude završeno.\nZato NALED ocenjuje da nema vidljivih rezultata, da su poboljšanja gotovo, te se može smatrati da Centralni registar još nije postigao cilj zbog kojeg je osnovan, a to je uvođenje jednostavnijih procedura i smanjenje troškova za privredu.\nInicijativa Evropske investicione banke za pomoć Zapadnom Balkanu\nBRISEL – Nova inicijativa Evropske investicione banke (EIB) za pomoć južnom susedstvu Evrope i Zapadnom Balkanu, regionima koji su…


V. Britanija stavila vojsku u stanje pripravnosti zbog goriva\nTanjug 28. septembra 2021. 06:32\nLONDON – Britanija je danas stavila vojsku u stanje pripravnosti kako bi pomogla u rešavanju tekuće krize sa nestašicom goriva, pošto je strah zbog nedovoljnog broja vozača cisterni doveo do panične kupovine, što je prouzrokovalo da mnoge pumpe ostanu bez goriva.\nBritanski ministar za preduzetništvo Kvasi Kvarteng izjavio je da je ograničen broj vozača vojnih cisterni stavljen u stanje pripravnosti kako bi bili raspoloživi za isporuku goriva ako bude potrebno.\n„Iako industrija goriva očekuje da će se potražnja u narednim danima vratiti na normalne nivoe, u redu je da preduzmemo ovaj razuman korak iz predostrožnosti“, poručio je Kvarteng.\nAko bude potrebe, kako dodaje, rasporedivanje vojnog osoblja će lancu snabdevanja obezbediti dodatne kapacitete, što je privremena mera za ublažavanje pritisaka izazvanih porastom lokalne tražnje za gorivom.\nNa nekim benzinskim pumpama izbile su tuče dok su se vozači tiskali da kupe gorivo.\nTalas haosa je poslednjih nedelja zahvatio petu najveću svetsku ekonomiju, jer je nedostatak kamiondžija zakočio lance snabdevanja, a skok veleprodajnih cena prirodnog gasa u Evropi gurnuo neke energetske kompanije u bankrot.\nBritanski ministri, naftne kompanije i benzinske pumpe poručuju da postoje dovoljne zalihe goriva, ali da je nedostatak kamiondžija u kombinaciji sa paničnom kupovinom iscrpeo sistem.\nRojters navodi da je situacija tako ozbiljna da je Britansko medicinsko udruženje apelovalo da zdravstveni radnici dobiju prioritetni pristup gorivu kako bi zdravstvena služba mogla da funkcioniše.


Dragan Mrđa - Blic Sport\nI U JAPANU TOPLO NA +32 Bivši igrači Zvezde proslavili pobedu u derbiju /FOTO/\nJoš jedna pobeda u večitom derbiju nad Partizanom obradovala je navijače Crvene zvezde širom sveta.\nDragan Mrđa je ponovo zatresao mrežu rivala u japanskoj drugoj ligi, u kojoj nastupa za Omiju, trenutnog lidera na tabeli.\nMrđa se ne šali, golom pred kraj doneo bod Omiji na gostovanju Ivati\nBivši napadač Crvene zvezde Dragan Mrđa nastavlja sa odličnim partijama i golovima u dresu japanskog drugoligaša Omije.\nMrđa tužio Zvezdu, odlazi sa Marakane bez obeštećenja\nDragan Mrđa prvi je fudbaler Crvene zvezde koji je tužio crveno-bele nakon dogovora da se tužbe ne pokreću do kraja sezone, a sa Marakane će otići tako što klub neće dobiti ni dinara od njegove prodaje ili prelaska.\nPečnik i Mrđa tražili raskid ugovora, Zvezda se neće žaliti na kaznu UEFA\nNa Upravnom odboru fudbalskog kluba Crvene zvezde donesena je preliminarna odluka da se crveno-beli neće žaliti na odluku UEFA da suspenduje klub na godinu dana iz evropskih takmičenja, dok je Slovenac Nejc Pečnik zatražio raskid ugovora.\nMrđa: Nismo svesni šta smo uradili\nNajbolji strelac Superlige, Dragan Mrđa, gotovo da je ostao bez teksta posle osvajanja titule sa Crvenom zvezdom.\nPrvo Superliga, pa reprezentacija: Kvartet večitih se naknadno priključuje "orlovima"\nČetvorica fudbalera Crvene zvezde i Partizana priključiće se reprezentativnoj turneji tek posle 29. kola Jelen Superlige, koje bi trebalo da se odigra za vikend.\nMilijaš i Mrđa: Nije gotovo, duel protiv Slobode u Užicu najvažniji\nIskusni fudbaleri Crvene zvezde Nenad Milijaš i Dragan Mrđa, strelci u pobedi protiv Rada (2:0), poručili su da šampionska trka nije gotova i da je sledeći meč, protiv Slobode u Užicu, najvažniji u sezoni.\nMrđa: Neće nas poljuljati jedan poraz, šef će odlučiti ko će pucati penale\nNajbolji igrač Crvene zvezde u 146. večitom derbiju i porazu od Partizana, Dragan Mrđa rekao je da najiskusniji igrači, među kojima je i on, moraju da "povuku" ekipu na putu do titule i prekida šestogodišnje dominacije crno-belih.\nMrđa: Bio je faul kod gola Partizana za pobedu, moja dobra igra mi ništa ne znači\nDragan Mrđa je bio najbolji igrač Crvene zvezde u porazu od Partizana (2:1) u 146. večitom derbiju, ali je rekao da mu to ništa ne znači, kao i da je bio fauliran kod pobedonosnog gola crno-belih.\nMrđa: Znamo ko lansira teorije zavere, priče da neko pušta Zvezdu su smešne\nNapadač Crvene zvezde Dragan Mrđa istakao je da su priče kako crveno-beli moraju da budu šampionu srpske nacionalne lige smešne, kao i da zna ko stoji iza takve priče koja je okrenuta protiv tima sa Marakane.\nLazović posle 100. meča za Zvezdu: Velika je čast, igrom naplaćujem trud\nFudbaleri Crvene zvezde pobedili su u 17. kolu Superlige Jagodinu u gostima sa 2:0 golovima Dragana Mrđe i kapitena Nenada Milijaša, a vezista Darko Lazović odigrao je 100. utakmicu u crveno-belom dresu.\nMrđa: Pobede za osmehe\nDragan Mrđa, strelac jedinog pogotka u pobedi Crvene zvezde na prijateljskoj utakmici sa Domžalama, bio je više nego zadovoljan što crveno-beli ređaju trijumfe na pripremama u Sloveniji.\nMrđa: Slavim rođendan i glavna želja mi je Zvezdina titula\nNapadač Crvene zvezde Dragan Mrđa pridružio se saigračima na pripremama u Portorožu posle tri dana provedena u krevetu zbog temperature, a za svoj rođendan, poželeo je zdravlje porodici i saigračima, kao i titulu crveno-belima u nacionalnom prvenstvu.\nZvezda kompletna na pripremama, i Mrđa sa ekipom u Sloveniji\nFudbaleri Crvene zvezde tek su od srede u punom sastavu na pripremama u slovenačkom Portorožu, pošto im se priključio napadač i najbolji strelac jesenjeg dela prvenstva Dragan Mrđa.\nIgrači Zvezde dobili obećani novac: Sada možemo da mislimo samo na titulu\nFudbaleri i radna zajednica Crvene zvezde dobili su obećani novac pa će novogodišnje praznike ipak dočekati u boljem raspoloženju. Kao što su u klubu najavili posle sednice odbora za hitna pitanja, pare su legle na račune igrača, ali i zaposlenih.


"Pesnička republika" nalazi se u našem komšiluku: Svet treba da peva, a ne da ratuje · Gradski.online\n“Pesnička republika” nalazi se u našem komšiluku: Svet treba da peva, a ne da ratuje\nNOVO MILOŠEVO- Banatski kulturni centar organizovaće po treći put, 1. decembra, u Novom Miloševu, književnu manifestaciju “Pesnička republika”. Radovan Vlahović, književnik i direktor “Banatskog kulturnog centra”, navodi da je moto pesničkog hepeninga “Svet treba da peva, a ne da ratuje”:\n– “Pesnička republika” je simbolička država svih pesnika, a osnovana je 2016. Ima sve atribute države – ustav, himnu, predsednika, vladu, ambasadore, počasne konzule… Dužnost predsednika, vlade, ali i državljana jeste da svugde i na svakom mestu afirmišu poeziju. “Pesničku republiku” čine pesnici koji, po pozivu organizatora, dođu da učestvuju i govore svoje stihove, čime postaju državljani. Moram da kažem i da “Pesnička republika” osnažuje, podržava i afirmiše ideju decentralizacije i demetropolizacije kulturnih zbivanja- pojašnjava Vlahović i dodaje:\n-Budući da poezija ne poznaje granice, jezike, države i ograničenja, svi koji pišu i vole da čitaju poeziju, imaju pravo da budu državljani “Pesničke republike”. Kako je “Pesnička republika” proistekla iz Evropskog Fejsbuk pesničkog festivala, ovogodišnji pobednik festivala, u konkurenciji od oko 500 pesnika iz 20 država, biće proglašen u okviru programa ove manifestacije- kaže Vlahović.\nOvogodišnji dobitnik Gramate “Pesničke republike koju ova ustanova dodeljuje na osnovu konkursa “Propuštena prilika” je Vladan Radovanović za knjigu “Vokovizuel”. Gramata će Vladanu Radovanoviću biti uručena 1. decembra, u 12 časova, u “Banatskom kulturnom centru”.\nPrema propozicijama konkursa dodeljuje se za knjigu koja nije bila nagrađivana, a objavljena je u poslednjih pola veka, čime organizator želi da istakne vredna, a nedovoljno zapažena ili nepravedno zanemarena dela. Radovanovićevu knjigu “Vokovizuel” su za Gramatu predložili ma Miloš Jocić, dr Sava Damjanov i dr Gojko Tešić. Odluku je doneo žiri koji čine: osnivač “Pesničke republike” Radovan Vlahović, predsednik “Pesničke republike”, Simon Grabovac i vlada “Pesničke republike”. U tom telu su: dr Zoran Đerić, Franja Petrinović, Jovan Gvero, Goran Ibrajter i Senka Vlahović.\nPrethodnoU Narodnom muzeju pripremaju: Festival arheološkog filma i osvrt na izložbu o prisajedinjenju\nSledećeU našoj sredini: Oko 20 odsto učenika probalo psihoaktivne supstance


Vesti - Veliko srce u SOS Dečijem selu u Kraljevu\nVeliko srce u SOS Dečijem selu u Kraljevu\nKraljevo, 23. septembar 2013 – U okviru projekta „Veliko srce“, Eurobank, Fondacija „Ana i Vlade Divac“ i izdavačka kuća Laguna posetili su obnovljeno dvorište SOS dečijeg sela i ovom prilikom donirali i 250 knjiga za najmlađe.\n„Danas smo imali priliku da zaista mnogo naučimo. Mališani iz SOS dečijeg sela u Kraljevu podsetili su nas koliko je lako biti nasmejan i da nikada ne smemo zaboraviti važnost igre i učenja. Zajedno smo postavili nove sprave za igranje i sredili dvorište Sela kako bi naši mali prijatelji rasli u lepom i bezbednom okruženju. Veliko nam je zadovoljstvo što smo imali priliku da provedemo dan sa njima i poklonimo 250 knjiga koje će, nadam se, još dugo zadržati taj osmeh na licu“ – naglasila jeNataša Krstić, direktorka korporativnih komunikacija u Eurobank.\n“Veliko srce“ je uspelo da tokom četiri godine trajanja projekta unese radost u srca 8.000 mališana. Obnovili smo 18 vrtića širom Srbije, a u saradnji sa izdavačkom kućom Laguna donirali smo 4.500 knjiga za biblioteke vrtića. Nadamo se da će projekat još dugo trajati i da ćemo imati prilike da obradujemo još mnogo mališana!“ – ističu Ana i Vlade Divac iz Fondacije „Ana i Vlade Divac“.\nKartica koja ima veliko srce - MasterCard „Veliko srce“ - koristi se kao svaka standardna kreditna kartica, ali je njena krajnja namena usmerena ka poboljšanju uslova za bezbrižnije odrastanje mališana u Srbiji. Građani koji se odluče za upotrebu ove jedinstvene kartice nemaju nikakve dodatne troškove, ali njenom upotrebom doprinose važnom humanom cilju podržavajući rekonstrukciju igrališta i uvođenje biblioteka u predškolske ustanove.


Raspisan ponovni konkurs za direktora ASK-a :: Društvo\nRaspisan ponovni konkurs za direktora ASK-a\nSavjet Agencije za sprječavanje korupcije raspisao je danas ponovni javni konkurs za izbor direktora Agencije, a kandidati, pored ostalih uslova, moraju dostaviti najmanje tri mišljenja o stručnim i radnim kvalitetima.\nRok za podnošenje prijava je 20 dana.\nNa prethodnom konkursu direktor ASK-a nije izabran, jer jedini kandidat Savo Milašinović nije dobio potrebnu većinu glasova članova Savjeta.\nMilašinović obavlja funkciju vršioca dužnosti direktora od kada je raniji direktor ASK-a Sreten Radonjić izabran krajem prošle godine za predsjednika Savjeta Agencije za zaštitu ličnih podataka i slobodan pristup informacijama.\nPored opštih uslova za rad u državnim organima, kandidati za direktora ASK moraju da imaju visoko obrazovanje i deset godina radnog iskustva, od čega najmanje pet godina u vršenju poslova iz oblasti borbe protiv korupcije ili zaštite ljudskih prava.\nKandidat za direktora ASK-a dužan je da dostavi i obrazloženi predlog programa rada i ključnih prioriteta Agencije.\nZa direktora Agencije ne može biti izabrano lice koje je u posljednjih deset godina obavljalo ili obavlja funkciju poslanika ili odbornika, člana Vlade, funkciju u političkoj partiji, niti osoba koju je u posljednjih pet godina imenovala ili postavila Vlada ili Skupština, kao javnog funkcionera.


Dodik: Inzko da dostavi svoj izvještaj kako bi bio razmatran u Narodnoj skupštini RS-a – Informer\nPredsjednik Republike Srpske /RS/ Milorad Dodik izjavio je danas da RS nije dobila izvještaj visokog predstavnika Valentina Inzka o stanju u BiH, koji bi trebalo da predstavi Vijeću sigurnosti UN, i najavio da će biti zatraženo njegovo dostavljanje kako bi on bio razmatran u Narodnoj skupštini RS.\nDodik je rekao da visoki predstavnik ne treba da podnese izvještaj samo Vijeću sigurnosti UN, već i na druge adrese, prije svega stranama potpisnicama Dejtonskog mirovnog sporazuma. “RS je jedna od tih strana i vršićemo direktno traženje takvog izvještaja”, rekao je Dodik novinarima u Banjoj Luci.\nNapomenuvši da je poznato kako na situaciju u BiH gleda visoki predstavnik, a kako je vidi RS, Dodik je naglasio da Kancelarija visokog predstavnika /OHR/ i njeno osoblje žele da u izvještaju situaciju predstave gorom nego što jeste, kako bi, prije svega, opravdali svoje visoke plate i apanaže i da se u BiH zadrže što je moguće duže.\nKomentarišući navode evropske štampe da SAD mijenja kurs prema Balkanu, Dodik je rekao da su evropske vrijednosti ono čemu teži.\n“Želimo da se problemi u Evropi što prije riješe. Što se tiče Amerike, jasno je da sada ona ima neke druge prioritete, kao što su ekonomski i finansijski problemi kojima je izložena, zatim region Bliskog Istoka, Afganistan, Irak..”, naveo je predsjednik RS, istakavši da su SAD i dalje važan spoljnopolitički faktor, sa kojim RS želi dobru saradnju.\nBrad Pitt najavio da napušta glumu kada napuni 50 godina\nLady Gaga planira usvajanje djece


DEMANT IZ ATINE "Nije postignut Memorandum o ulasku državljana Srbije u Grčku ove sezone" - Srpskainfo\nRanije su srpski mediji izvjestili da su dve strane postigle dogovor o uspostavljanju potvrde o vakcinaciji za dolazak turista iz Srbije u Grčku, što uopšte nije tačno, prenosi grčka Prototema.\nKako se navodi, srpska ministarka zatražila je više detalja i informacija o prijedlogu grčke vlade u vezi sa potvrdom o vakcinaciji. Pored toga, Teokaris je srpsku koleginicu obavijestio o ionako velikom interesu Srba da posjete Grčku ove sezone.\nMatić se zahvalila grčkom ministru turizma što je omogućio sastanke između turističkih agenata iz Srbije i njihovih grčkih kolega, izrazila je želju za nastavak saradnje dviju zemalja narednog ljeta i pozvala Teokarisa na zvanični sastanak u Beograd.\nKonačno, u diskusiji, koja je protekla u vrlo toploj atmosferi, ministri turizma Grčke i Srbije razmijenili su ideje i stavove o otvaranju turizma i dogovorili se da će uskoro nastaviti saradnju.\nSrpski mediji izvjestili su ranije da su se ministri dogovorili da potpišu Memorandum o saradnji kojim se utvrđuje kako će srpski turisti ući sledećeg ljeta, sa potvrdom o vakcinaciji izdatom od nadležnih zdravstvenih vlasti u Srbiji, dok oni koji to nemaju, mogu da uđu u Grčku sa negativnim PCR testom ili testom antigena, piše Blic.\nGrčka OTVARA GRANICE za turiste iz Srbije: Da li je potreban PCR test ili vakcina?\nĐERONA DJELIMIČNO ZADOVOLJAN Mnogo grešaka u prvom dijelu, odlična odbrana u nastavku


Izvor: JužneVesti.com, 10.Jul.2019, 10:48\nKomunalno preduzeće u Babušnici trebalo bi, po rečima predsednice Opštine Slađane Nikolić, da do kraja godine dobije novi kamion smećar, ali ne, kako je ranije najavljiivala, od donacije organizacije >> Pročitaj celu vest na sajtu JužneVesti.com << Help, već bi nabavku novog kamiona trebalo da finansiraju drugi strani fondovi.\nProjekat primarne separacije otpada pomoći će Evropska komisija, švedska Vlada i Ministarstvo zaštite životne sredine - kaže Nikolićeva.\nOna dodaje, da će, u okviru tog projekta, koji ide preko Regionalne deponije Pirot, građani Babušnice dobiti i kante za đubre za svako domaćinstvo, ali i da je u planu da lokalna samouprava kupi još jedan kamion koji će odvoziti kabasti otpad.\nImamo problema kada se pokvari jedini kamion smećar. Situacija se je popravila poslednjih dana, radnici rade i u 2 smene i vikendom, a sredstva koje smo izdvojili i donacija će nam mnogo pomoći da rešimo taj problem - kaže predsednica.\nPodsetimo, problemi Babušničana sa smećem datiraju još od prošle godine, a glavni razlog je jedan kamion smećar koji pokriva celu teritoriju varoši.\nOvog leta, taj problem se nastavio.


BUKA Magazin - PARADOKSALNO: Dok se opštine u RS i FBiH bore protiv poplava, u isto vrijeme vježba - o zaštiti od poplava\nPARADOKSALNO: Dok se opštine u RS i FBiH bore protiv poplava, u isto vrijeme vježba - o zaštiti od poplava\nOperativno-taktička vježba subjekata i sistema zaštite i spasavanja "Sistem 2021" u slučaju zemljotresa i poplava, uspješno je održana na 50 lokacija u Srbiji, a učestvovale su i specijalizovane jedinice iz Republike Srpske.\nRiječ je o najvećoj vježbi u posljednjih 30 godina sa 8.000 učesnika, među kojima je bilo i više od 50 pripadnika Republičke uprave civilne zaštite, Helikopterskog servisa Republike Srpske, Helikopterske jedinice MUP-a Srpske, republičkog Crvenog krsta i Civilne zaštite Zvornika.\nIz Republike Srpske vježbi su prisustvovali predsjednik Vlade Radovan Višković, ministar unutrašnjih poslova Dragan Lukač i direktor Policije Republike Srpske Siniša Kostrešević, a iz Srbije ministar unutrašnjih poslova Aleksandar Vulin.\nI ništa tu ne bi bilo čudno da u isto vrijeme opštine Republike Srpske i Federacije BiH ne suočavaju sa velikim poplavama i problemima nakon obilnih padavina.\nObilne padavine u mnogim opštinama u Republici Srpskoj od jutros stvaraju probleme. Vanredna situacija proglašena je u Palama i Trnovu, poplave na području Istočnog Sarajeva ugrožavaju domaćinstva i saobraćajnice, a ugroženi su objekti i most na rijeci Željeznici u opštini Istočna Ilidža.\nNevrijeme je ostavilo i ozbiljne posljedice u Kantonu Sarajevo, nakon višesatnih obilnih padavina i grmljavine.


Svi udžbenici u knjižarama | 058.ba\nSvi udžbenici u knjižarama\nAgencije - 16. avgusta 2012.\t058.ba\nINFO – Svi udžbenici za narednu školsku godinu mogu se nabaviti u 17 knjižara Zavoda za udžbenike i nastavna sredstva Republike Srpske, kao i knjižarama poslovnim partnerima, rekao je Srni portparol Zavoda Dejan Kerleta.\nKerleta je izrazio nadu da su ovim rokom štampanja i izdavanja udžbenika olakšana kupovina i obezbjeđeni uslovi da se ne stvaraju velike gužve pred sam početak školske godine.\nOn je naveo da su cijene udžbenika iste, kao i prethodne sezone, odnosno za osnovnu školu 7,5 KM, radnih listova do 5,5 KM, dok je prosječna cijena udžbenika za srednju školu oko 9,90 KM.\nKomplet obaveznih udžbenika za treći razred, bez knjiga za strani jezik, košta 64,5 KM, za četvrti 72 KM, peti 70, šesti 105,50 KM, sedmi 104, osmi 138,5, a deveti razred 120 KM.\nKerleta je podsjetio da je Vlada Republike Srpske donijela odluku o nabavci udžbenika učenicima prvog i drugog razreda u svim osnovnim školama u Srpskoj.\nOn kaže da će, prema evidenciji Ministarstva prosvjete i kulture RS, udžbenike dobiti 10.500 učenika prvog i 10.600 učenika drugog razreda osnovne škole, za šta će Vlada izdvojiti 963.300 KM.\n„Ovu odluku Zavod će u potpunosti ispoštovati i učenike će novi udžbenici dočekati u školskim klupama prvog dana škole, kao i sve odlične učenike iz višečlanih porodica za čiju će nabavku udžbenika, odlukom Vlade RS, Ministarstvo porodice, omladine i sporta izdvojiti 260.000 KM“, naglasio je Kerleta.\nUporedo sa ovim, počele su aktivnosti na obilježavanju 20. godina postojanja i uspješnog rada Zavoda promocijom izdanja u crkvi Svetog Save u Londonu za vrijeme Olimpijskih igara.\nKerleta je naglasio da su nakon promocije neka od izdanja Zavoda poklonjena „Crkvenoj nedeljnoj školi Sveti Sava“ u Londonu.\n„Obilježavanje 20 godina postojanja biće prilika da se prisjetimo osnivanja Zavoda, njegovog puta od ratne Srpske Ilidže preko Bijeljine do Istočnog Sarajeva, gdje je i danas smješten“, naglasio je Kerleta i dodao da će, osim Almanaha u kojem će biti objavljeni podaci o svim njihovim izdanjima, jubilej obilježiti i prigodnim programima i svečanom akademijom.\nOznake: Dejan Kerleta, knjiga, Zavod za udžbenike i nastavna sredstva


MAKRON OSUDIO PROTESTE: Predsednik Francuske pozvao na jedinstvo i masovnu vakcinaciju | Novosti.rs\nOko 160.000 ljudi protestovalo je juče širom Francuske zbog uvođenja zahteva o posebnoj kovid-19 propusnici za ulazak u restorane i obaveznoj vakcinaciji zdravstvenih radnika, preneo je AP. Mnogi učesnici protesta su uzvikivali "Sloboda" i poručili su da vlada ne treba da im govori šta da rade.\nTokom sinoćne posete bolnici u Francuskoj Polineziji Makron se zapitao: "Koliko vredi tvoja sloboda ako mi kažeš ne želim da se vakcinišem, a sutra zaraziš oca, majku ili sebe?"\nOn je rekao da iako su demonstranti slobodni da izraze svoje stavove na miran način, demonstracije neće dovesti do nestanka virusa korona.\n- Želim da pozovem na jedinstvo - poručio je Makron kritikujući ljude koji se bave "iracionalnom, ponekad ciničnom, manipulativnom mobilizacijom protiv vakcinacije".\nEmanuel Makron Francuska Francuska vesti vakcinacija\nFRANCUSKI predsednik Emanuel Makron promenio je mobilni telefon i broj telefona dva dana pošto je objavljena afera „Pegaz“, u kojoj je otkriven softver za prisluškivanje kojim su praćeni novinari, advokati, političari…


Novi dres Juventusa - Da li vam liči na Partizanov iz 2014. godine? - Sportske.net\nNovi dres Juventusa - Da li vam liči na Partizanov iz 2014. godine?\nPojavile su se prve fotografije dresa koji bi fudbaleri Juventusa trebalo da nose u sezoni 2018/19.\nOvo su prva dva pojačanja Juventusa, treće baš blizu!Napolitanci u strahu, Juve sprema novi scenario "Iguain"?Promene u sastavu Juvea pred finale Kupa ItalijeLŠ - Trinaest klubova već overilo plasman, ko će im se priključiti?Čelsi i Juve se dogovorili, na potezu Pari Sen Žermen i Bajern!\nSpecijalizovani portal "Footyheadlines" došao je u posed fotografija novog dresa fudbalskog kluba Juventus.\nZa razliku od prošlosezonskog novi dres koji je "adidas" izradio za Juventus deluje nešto jednostavnije.\nUmesto kragne sa dugmetom odrađen je "V" izrez, a trake na prednjem delu dresa su dosta šire.\nNavijače Partizana novi Juventusov dres podsetiće na garnituru koju je "adidas" u sezoni 2014/15 dizajnirao za klub iz Humske. Razlika je u tome što je tadašnji Partizanov dres imao tri crne pruge, a Juventusov ima tri bele.\nPogledajte i sami prosudite da li ima sličnosti. Možda ne bi bilo loše da na Partizanovom dresu zamislite belu reklamu na sredini i isti raspored grba i "adidas" loga kao na Juventusovom, tada sličnost dolazi do izražaja.


DRUGI LETNJI ŠAHOVKI FESTIVAL: Otvoren u Šumicama! | Happy BSC portal\nPAO JE I KOMPLIMENT: Izgledaš vrhunski\nDrugi međunarodni Letnji festival u šahu, koji organizuje "Šahovska akademija šampiona", pod pokroviteljstvom opštine Voždovac, svečano je otvoren danas u Sportskom centru "Šumice".\nU narednih osam dana više od 190 takmičara iz 20 zemalja nadmudrivaće se na tabli od 64 polja, a ovaj festival se u isto vreme održava u Nišu.\nPredsednik "Šahovske akademije šampiona" Ivan Ivanišević, jedan od organizatora turnira, istakao je da će turnir biti zanimljiv za sve kategorije.\n- S obzirom da smo mi profesionalni šahisti, trebalo bi da znamo kakve poteze vučemo i u organizaciji. Veoma sam zadovoljan, jer ovako nešto Beograd nije imao godinama. Ovaj turnir značajan je i za šah i za Beograd jer su ovde takmičari iz 20 zemalja sveta, a na turniru nam igra i ambasador Švedske. Na amaterskom turniru prijavljeno je oko 190 učesnika i 32 takmičara na velemajstorskom turniru - rekao je Ivanišević.\nPredsednik skupštine Šahovskog saveza Beograda Darko Božić otvorio je turnir i istakao da mu je velika čast što po drugi put turnir održava u glavnom gradu Srbije.\nBožić je švim takmičarima poželeo mnogo uspeha na turniru, dok je ambasador Švedske u Srbiji Jan Lundin istakao je da mu je drago što se ovakav turnir organizuje u Beogradu i svim učesnicma je poželo uspeh.\nNa turniru učestvuju svi šahisti iz Srbije i inostranstva sa rejtingom do 2.300 poena.\nU okviru Festivala održaće se amaterski turnir i tri pozivna turnira, jedan velemajstorski i dva intermajstorska, s tim da posebnu pažnju zavređuje velemajstorski turnir u kojem učestvuju buduće domaće i internacionalne šahovske zvezde.\nNagradni fond amaterskog turnira iznosi 533.000 dinara, dok su redovne nagrade 120.000 za prvo, 75.000 za drugi i 50.000 dinara za treće mesto.


Rusija i Zapad se ponovno razilaze po pitanju Sirije - Russia Beyond Croatia\nRusija i Zapad se ponovno razilaze po pitanju Sirije\nRuski prijedlog mirnog riješenja sukoba u Siriji možda je ponovno izložen opasnosti. Bezizlaznu situaciju u Vijeću sigurnosti UN-a može stvoriti projekt rezolucije s rigoroznim formulacijama za koji su jučer istupili francuski predsjednik François Hollande, ministar vanjskih poslova Velike BritanijeWilliam Hague i državni tajnik SAD-a John Kerry. Detaljno razmatranje situacije u Siriji nastavlja se danas u Moskvi na susretu ministara vanjskih poslova Ruske Federacije i Francuske Sergeja Lavorva i Laurenta Fabiusa.\nPrijetnje koje se nalaze u projektu rezolucije pokrenut će neka pitanja u Vijeću sigurnosti UN-a od strane Rusije. Lavrov je već jučer nazvao izjavu zapadnih država o potrebi za prihvaćanjem rigoroznog dokumenta o Siriji „iskrivljenom stvarnošću“. A predstavnik Rusije pri UN-u Vitalij Čurkin izrazio je nadu da će se projekt temeljiti na onome što je dogovoreno na nedavnim pregovorima između Lavrova i Kerrya u Ženevi.\nPodsjetimo, Francuska, Velika Britanija i SAD istupaju za „rigoroznu i detaljno razrađenu“ rezoluciju Vijeća sigurnosti UN-a o odvođenju kemijskog oružja iz Sirije, dokument mora sadržavati jasno određene rokove ispunjavanja zahtjeva, prenosi Reuters, pozivajući se na izjavu francuskog predsjednika Françoisa Hollandea.


Prva potvrđena optužnica protiv Kneževića - Svet - Dnevni list Danas\nPočetna » Svet » Prva potvrđena optužnica protiv Kneževića\n0Piše: Beta 20. maja 2019. 12.12 Izmenjeno: 21. maja 2019. 04.01\nOptužnicom se terete za nezakonito izdavanje garancije na iznos od 12,5 miliona evra arapskoj kompaniji Kaspija.\nOvo je prva optužnica koja je potvrđena protiv vlasnika Atlas grupe i njegovih saradnika, iako se protiv njega vodi istraga u nekoliko slučajeva u kojima se tereti da je državu oštetio za stotine miliona evra.\nPrethodno je prošle godine Apelacioni sud po tužbi arapske kompanije presudio u njihovu korist tako da je Atlas banka morala da im isplati oko 15 miliona evra, uključujići zatezne kamate.\nVlasnici Kaspije koja je registrovana u Ujedinjenim Arapskim Emiratima (UAE) su Tale i Nijat Hajdarov iz Azerbejdžana.\nU presudi Apelacionog suda se navodi da su isplatili Kneževiću 12,5 miliona evra za kupovinu hotela Princes u Baru.\natlas grupa, Duško Knežević, Optužnice, Viši sud u Podgorici, Đorđe Đurđić


Petrović - Agencija SRNA dala veliki doprinos objektivnom informisanju | Trebinje Live\nPetrović - Agencija SRNA dala veliki doprinos objektivnom informisanju\nGradonačelnik Trebinja Luka Petrović čestitao je rukovodstvu, urednicima, novinarima, zaposlenima i svim saradnicima Novinske agencije Republike Srpske - SRNA 26 godina rada, te poručio da je ova medijska kuća dala veliki doprinos objektivnom i blagovremenom informisanju građana Srpske.\n"SRNA je svojim profesionalnim odnosom prema izvještavanju dala veliki doprinos objektivnom i blagovremenom informisanju građana Republike Srpske i svih korisnika vaših informacija, u skladu sa kodeksom novinarske etike i evropskim standardima novinarske profesije", naveo je Petrović u čestitki.\nSRNA je osnovana 7. aprila 1992. godine na Palama odlukom Narodne skupštine tadašnje Srpske Republike BiH kao Srpska novinska agencija - SRNA, prva srpska novinska agencija u BiH.\nOdlukom Vlade Republike Srpske, 27. marta 2008. godine dobila je sadašnji naziv Novinska agencija Republike Srpske - SRNA.\nU agenciji su zaposlena 74 radnika, dok status honorarnog saradnika ima njih 40.\nSRNA ima 12 informativnih servisa koji prate dešavanja u Republici Srpskoj, Federaciji BiH, Srbiji, Crnoj Gori i ostalim zemljama regiona, te Rusiji i svijetu.


Vitia je na konferenciiji za novinare rekao da je istek njihovog roka davno najavljen, iako je, kaže, bilo dezinformacija o tome.\n„Danas su povučene iz upotrebe 133.234 vakcine kompanije Astra-Zeneka koje su bile deo donacije iz Norveške, kojima je istekao rok. Ministarstvo zdravlja, od početka je najavljivalo da im je rok do 31. avgusta ove godine. Uprkos tome, bilo je dosta dezinformacija, uključujući i poslanike u Skupštini Kosova, o roku upotrebe ovih vakcina. To je značajno smanjilo interesovanje građana za primanje ove vakcine, do tačke odbijanja da ih prime. Nismo u mogućnosti da izaberemo vakcinu. Veliki broj zemalja u regionu nije imao priliku da bira i bio je vakcinisan vakcinama koje nisu sertifikovane od strane EMA i FDA. Za nas je davanje vakcina prioritet, pa smo ostali beskompromisni u tom pogledu i bićemo u budućnosti“, rekao je Vitia.\nOn je dodao da vakcina ima dovoljno i da neće dozvoliti da u zalihama ne bude vakcina.\n„Imamo dovoljno vakcina i ni u jednom trenutku nećemo dozvoliti da ih ne bude u našim zalihama. Krajem ove ili početkom sledeće nedelje dobićemo 150.000 vakcina iz Nemačke, a nedelju dana kasnije još 100.000 iz Italije. Ove vakcine su takođe Astra-Zeneka sa rokom do novembra ove godine, ali takođe očekujemo da će preostale Fajzer vakcine stići početkom sledeće nedelje putem COVAX-a kao donacija SAD-a od 500.000 doza i preko 200.000 doza na osnovu bilateralnih ugovora sa kompanijom Fajzer, a koje nastavljaju da dolaze početkom svake nedelje”, rekao je Vitia.\nPrema njegovim rečima, od sledeće nedelje vakcinacija će se vršiti i vikendom.


Sumporovo organsko jedinjenje pod nazivom sulforafan pokazuje se moćnim oružjem u borbi protiv teške bolesti kakva je dijabetes. Ove supstance ima u brokoliju, a istraživači smatraju da će ekstrakt tog povrća u budućnosti zameniti manje efikasne lekove.\nPrema brokoliju se, kao i prema brojnim vrstama povrća, odnosimo krajnje polarizujuće – ili ga volimo ili ne možemo da ga smislimo! Kao što je to slučaj sa spanaćem ili pečurkama, ljudi imaju tendenciju da brokoli obožavaju ili mrze bez osećanja ravnodušnosti prema njemu.\nIpak, bez obzira na to da li vam se dopada njegov ukus ili ne, posebnu pažnju na brokoli treba da obrate sve one osobe kojima je već dijagnostikovan dijabetes tipa 2. Naime, nedavna istraživanja otkrila su da konzumiranje brokolija ili ispijanje soka od ovog povrća može umnogome pomoći ljudima koji pate od ovog medicinskog stanja.\nOvakve novosti u vezi sa brokolijem stižu u vreme kada se stopa dijabetesa povećava, pogađajući više od 300 miliona ljudi širom sveta koji trenutno boluju od dijabetesa tipa 2, bolesti koja može da dovede do moždanog udara, otkazivanja bubrega, slepila, srčanog udara, pa čak i do amputacije ekstremiteta.\nNeretko se dešava da uobičajeni lekovi koji tretiraju dijabetes tip 2 uzrokuju neželjene efekte poput nadimanja, dijareje i bola u stomaku. Istraživanja kažu da se ovi efekti javljaju kod trećine onih koji primaju medicinsku terapiju lekovima. Takođe, dešava se da ovi lekovi pogađaju i bubrege, koji već sami po sebi loše funkcionišu, što je jedna od najčešćih komplikacija koja se sreće kod osoba sa dijabetesom tipa 2.\nZbog ovakve nepovoljne situacije, istraživači veruju da bi ovi lekovi uskoro mogli biti zamenjeni funkcionalnom hranom u vidu ekstrakta brokolija. Oni smatraju da bi to bilo posebno korisno za one koji su u preddijabetičnom stadijumu, što znači da imaju nešto viši nivo šećera u krvi od uobičajenog, ali još nisu razvili dijabetes tipa 2.\nU jednoj kontrolisanoj studiji utvrđeno je da se jedinjenje u brokoliju pod nazivom sulforafan pokazalo izuzetno korisnim za gojazne pacijente sa slabo lečenim dijabetesom tipa 2. Istraživači su posmatrali 97 gojaznih pacijenata tokom 12 nedelja. Kod onih kojima su davane koncentrovane doze brokolija zabeležen je značajan pad nivoa šećera u poređenju sa onima koji tu terapiju nisu primali.\nBioLiver kapi su biljna tinktura za regulisanje šećera u krvi – KLIKNI na sliku i NARUČI\nZapravo, istraživači su otkrili da, pored smanjenja nivoa šećera u krvi, sulforafan može da spreči razvoj intolerancije na glukozu. Oni su zabeležili pad nivoa šećera u krvi za oko 10 procenata, što je dovoljno da bi se smanjile komplikacije sa bubrezima, problemi sa krvlju ili pritisak u očima. Primećeno je i da ovo moćno jedinjenje koje sadrži brokoli nije dovelo do gastrointestinalnih problema kao što to čine neki lekovi za dijabetes tip 2 niti je imalo bilo kakve druge neželjene efekte.\nVažno je napomenuti da su pacijenti u ovoj studiji dnevno primali koncentrovanu dozu brokolija, koja je ekvivalentna količini od 5 kilograma ovog povrća. Svakako da se brokoli svrstava u najzdravije vrste povrća, tako da svako povećanje njegovog unosa na dnevnom nivou može imati brojne zdravstvene pogodnosti.\nSumporovo jedinjenje sulforafan se nalazi i u drugim tzv. krstašicama kao što su kupus i prokelj, što se takođe preporučuje kao ishrana u službi lečenja dijabetesa.\nIpak, stručnjaci navode da se najvažnija terapija za osobe sa dijagnozom dijabetesa tipa 2 tiče promene u načinu života, kao što je zdrava ishrana i učestvovanje u fizičkoj aktivnosti. Pokazano je da se nemali broj slučajeva izlečio od dijabetesa tipa 2 tako što su izbegavali rafinisane šećere i obrađene namirnice, uz redovno vežbanje, izlaganje sunčevim zracima i konzumiranje hrane koja blagotvorno deluje na ovu bolest.\n2017-07-10T01:25:22+02:0010 јула, 2017|Zdravlje|


5. децембра 2017. Kultura\nMesec decembar donosi promene u pristupu publici kada je reč o institucijama kulture, realizacijom projekta Fondacije Novi Sad 2021 Evropska prestonica kulture – Publika u fokusu institucija kulture\n(u beedbook-u pod nazivom: “Izvan zone komfora“).\nProjekat ima za cilj da osnaži ustanove kulture u Novom Sadu, razmenom znanja, iskustava i primera dobre prakse sa ekspertima iz oblasti kulturnog menadžmenta. Svrha napora koji se u tom pravcu čine ogleda se u podizanju kadrovskih potencijala usmerenih ka angažovanju i razvoju publike, kreativnom pristupu projektnom planiranju, kao i uključenju u realizaciju programa Novi Sad Evropska prestonica kulture 2021.\nPrvi događaj u okivru ovih projektnih aktivnosti u organizaciji Galerije matice srpske jeste Konferencija “Open museum“ od 4.-6.12. Na konferenciji će prvi dan biti posvećen otvaranju muzeja ka osobama sa invaliditetom i prezentovanju iskustava inostranih stručnjaka na ovom polju, uz specijalizovanu izložbu za slepe i slabovide. Na drugom danu konferencije eksperti iz Velike Britanije i Umetničko-istorijskog muzeja iz Beča predstaviće inovacije u primeni novih tehnologija u muzejima. Tom prilikom biće predstavljeni i rezultati projekta Galerije matice srpske “Doživi umetnost koju je podržao UNESCO.\nNakon toga, 18.12. sledi događaj u Muzeju Vojvodine, koji realizuje Muzejsko društvo Vojvodine i Sekcija muzejskih pedagoga uz podršku Fondacije Point i u saradnji sa Fondacijom Novi Sad 2021 EPK, pod nazivom “Muzej i edukacija: Saradnja muzeja i obrazovnih institucija“ i ukazuje na značaj, mogućnosti, prepreke, probleme i primere dobre prakse u saradnji kulturnog i obrazovnog sektora.\nPored pomenutih aktivnosti, u organizaciji Fondacije Novi Sad 2021 EPK, 20. i 21. 12. održaće se radionica namenjena rukovodiocima i zaposlenima u ustanovama kulture, na temu razvoja nove i stare publike u prostorijama Istorijskog arhiva Grada Novog Sada. Eksperti iz oblasti menadžmenta u kulturi, angažovani na realizaciji projekata evropskih prestonica kulture, razmeniće sa polaznicima znanja, inovativne pristupe i primere dobre prakse, te zajedno razvijati konkretne predloge projekata koje pripremaju ustanove kulture za nastupajuću godinu.\nIzgradnja kapaciteta institucija i aktera u kulturi jedan je od zadataka projekta Evropska prestonica kulture na kom će se iz godine u godinu sve više raditi. Kako bi repozicionirali Novi Sad na kulturnoj mapi Evrope, ovaj zadatak pored ulaganja u infrastrukturu, podrazumeva promene i inovacije u načinu rada i razvoja projekata, te privlačenja publike, svih kulturnih aktera.


Žene iz Svrljiga uskoro kreću sa proizvodnjom u plastenicima - MIC - Medijski istraživački centar\nTridesetak žena sa područja opštine Svrljig uključeno je ove zime u obuku za plasteničku proizvodnju, a predstojećeg proleća dobiće na poklon plastenike.\nPomoćnik predsednika opštine Svrljig Miroslav Marković ističe da je lokalna samouprava obezbedila obuku i plastenike za svrljiške domaćiceprojektom koji je odobren na javnom pozivu programa Evropski progres, a koji finansiraju Evropska unija i Vlada Švajcarske.\n„Projekat je odobren na javnom pozivu čiji je cilj da poboljša položaj žena u društvu. Opredelili smo se za plasteničku proizvodnju jer se njome stvara nezavisnost proizvodjača od klimatskih promena. Namerama nam je da podstaknemo takav vid proizvodnje pošto u ovom kraju ima dovoljno obradivog zemljišta Na području naše opštine trenutno nema puno plastenika, dok čitava sela u okolini Leskovca žive od gajenja povrća u plastenicima“, istakao je Marković za Medijski istraživački centar.\nOn je istakao da se za projekat prijavilo više od 40 žena, ali će 28 žena proći obuku o plasteničkoj proizvodnji i dobiti plastenike.\n„Prilikom odabira žena koje će dobiti pomoć akcenat je bio na samohranim majkama, nezaposlenim i socijalno ugroženim ženama. One će osim plastenika dobiti i sistem za navodnjavanje „kap po kap“, zaštitnu mrežu i foliju tako da će odmah po dobijanju plastenika moći da ga zasade. Na obuci koja je u toku steći će osnovna znanja o plasteničkom gajenju voća i povrća“, kazao je Marković.\nGorica Milutinović (61) iz svrljiškog sela Niševca, jedna od žena koja će ovog proleća dobiti plastenik, istakla je za Medijski istraživački centar da su ona, njen suprug i sin nezaposleni, tako da će joj plastenik dobro doći da porodici obezbedi „koji dinar“.\n„Mi smo imali ranije plastenik ali ga je pre par godina sneg polomio. Nakon toga smo ga napravili od drveta, a sad ćemo ponovo imati pravi plastenik. Planiram da u njemu sadim papriku, paradajz i krastavac i to organski, bez upotrebe veštačkog djubriva i bilo kakve „hemije“. Organsko povrće kupci sve više traže, sigurno neću imati problem da ga prodam“, rekla je Milutinović.\nOna je istakla da njena porodica već nekoliko godina jede isključivo zdravu hranu, pošto za djubrenje povrća, voća i pšenice koriste isključivo organsko djubrivo napravljeno od 14 vrsti biljaka.\nGorica Milutinović sa sertifikatom za organsku proizvodnju\nMilutinović je kazala da namerava da organsku proizvodnju u plastenicima stalno razvija i da tako obezbedi porodici sigurne prihode.\nProfesor Ekonomskog fakulteta Univerziteta u Nišu Boban Stojanović istakao je za Medijski istraživački centar da će za proizvode sa sela uvek biti prostora na tržištu, i onda kada naša zemlja udje u Evropsku uniju.\n„Zabluda je da neće biti posla za srpskog seljaka nakon ulaska Srbije u Evropsku uniju. Naprotiv, očekuje se da uz proaktivnu ulogu države i kroz metod subvencija koji postoji u EU dodje bolji period za srpskog seljaka. Srbija će ulaskom EU biti u obavezi da prihvati podsticaje za poljoprivredu, a to ćese dobro odraziti i na sitna seljačka domaćinstva, a svakako i na krupne kombinate i velike posede. Dobar primer je Poljska koja je u ulaskom u Evropsku uniju postigla zaista impresivne rezultate u poljoprivrednoj proizvodnji“, rekao je Stojanović.\nPrema njegovim rečima, nakon ulaska Srbije u Evropsku uniju konkurencija na domaćem tržištu će sigurno biti veća, ali će domaći poljoprivredni proizvodjači dobiti veliko tržište bez carinskih i trgovinskih prepreka.\n„Poljoprivredna proizvodnja u Srbiji će svakako morati da se unapredi, jer je sada nazaista niskom nivou. Unapredjenje poljoprivredne proizvodnje moguće je samo uz aktivnu ulogu države. Ona mora da daje stimulanse za ukrupanjavanje poseda i povezivanje individualnih proizvodjača, kroz zadruge ili neki drugi sistem povezivanja. Poljoprivredni proizvodjači će na taj način biti konkurentniji na tržištu i moći će da osvajaju ne samo lokalna, već i mnogo šira tržišta“, kazao je Stojanović.\nObradive površine u svrljiškom kraju\nOn je istakao da je poljoprivreda razvojna šansa koju naša zemlja još nije iskoristila dovoljno. Srbija, podvukao je Stojanović, i dalje ima devastirana područja i mnogo neobradjenog zemljišta.


Potop - Blic Online\nJako nevreme praćeno obilnom kišom, grmljavinom i snažim udarima vetra večeras oko 21 sat pogodilo je Zagreb.\nRusku prestonicu danas je pogodilo snažno nevreme, praćeno obilnim padavinama i gradom. Stanovnici Moskve na društvenim mrežama dele snimke i fotografije "potopa", na kojima se vidi da automobili plivaju ulicama kao čamci.\nNakon sinoćnih obilnih padavina zbog kojih su nastale bujice koje su nosile puteve, mostove i ulazile u domove, iako su meteorolozi najavljivali, nevreme je večeras ipak zaobišlo Srbiju.\nVeliko nevreme koje je juče u kasnim poslepodnevnim i večernjim časovima zahvatilo prestonicu, po mišljenju mnogih Beograđana, bilo je "kao iz vedra neba".\nVeliko nevreme pogodilo je u popodnevnim i večernjim satima Beograd, a scene koje su zabeležile naše kamere, kao i snimci sa društvenih mreža ukazuju i na veliku materijalnu štetu.\nŽitelji Vračara primetili su tokom večerašnjeg nevremena kovitlac vetra, koji podseća na tornado.


Do 2016. godine biće završeni svi putevi | Nedeljnik Istine\nDo 2016. godine biće završeni svi putevi\n- Novi ministar saobraćaja Aleksnadar Antić rekao je u petak da će svi auto putevi koji se trenutno rade na koridorima biti završeni do 2016. godine, odnosno do kraja mandata Vlade Srbije.\n„Veliki sam optimista, ukoliko budemo izgurali sav mandat gradjani će moći da se voze na svim auto putevima na koridorima koji se u ovom trenutku rade“, kazao je Antić za Radio-televiziju Srbije (RTS).\nOcenio je da će se gradjani Srbije i stranci „voziti korektnim, ozbiljnim i dobro izgradjenim putevima“ i kao primer naveo da će se od Beograda od Užica stizati za sat i po, a ne za tri sata kao što je to sada.\nUpitan o koridoru 10 i problemu sa kompanijom Alpina koja je otišla u stečaj, a koja je radila rekonstrukciju mosta Beška i put od Dimitrovgrada do Pirota, na tom koridoru, Antić je kazao da će „rehabilitaciju mosta“ najverovatnije uraditi srpsko preduzeće Mostogradnja koje je bilo glavni podizvodjač radova.\nBez komentara za “Do 2016. godine biće završeni svi putevi”


Tači pristao na dijalog pre izbora\nKosovski premijer Hašim Tači prihvatio je da dijalog sa Beogradom počne pre održavanja parlamentarnih izbora na Kosovu, piše danas prištinski list ’Koha ditore’, tvrdeći da će dijalog početi pitanjem nestalih osoba.\nPrihvatanje početka dijaloga pre izbora je rezultat aktivnosti zvaničnika iz kancelarije evropskog komesara za spoljnu politiku i bezbednost Roberta Kupera, minulih dana u Prištini. ’Ponuda koju je Kuper lično predao prvo u Prištini, pa zatim u Beogradu, poziva predstavnike dve zemlje da održe sastanak na kome će se razgovarati o pitanjima nestalih’, piše prištinski list. Dijalog Beograda i Prištine, po tvrdnji lista, treba očekivati narednih nedelja. Brisel nije tražio da na tom sastanku učestvuju lideri, ali je tražio da delegacije vode jedan funkcioner blizak premijeru Kosova Hašimu Tačiju i jedan blizak predsedniku Srbije Borisu Tadiću, navodi list.


Ovim povodom, generalni direktor Direktorata za upravljanje turističkom destinacijom, Marko Petričević pozvao je prisutne da svojom idejom apliciraju za pomenuti projekat. „Moram ponoviti da je najviše aplikacija pristiglo sa sjevera. Da li to znači da se primorje, koje je prepuno nevjerovarnih anegdota, umorilo? Primorje, a samim tim i Herceg Novi predstavlja riznicu priča, ideja, pa ovim putem pozivam sve primorce, bili oni poslenici u sektoru turizma ili ne, da se, ukoliko imaju ideju prijave, kako bi mogli da valorizujemo neki lokalitet koji je nama nepoznat, a da ima neku priču, koja može biti i plod mašte“, naglasio je Petričević.\nOn je dodao da je cilj projekta jačanje crnogorskog turističkog proizvoda, kako u geografskom tako i u sadržajnom smislu. „Pored ovog projekta, u Ministarstvu turizma pripremamo projekat ,,Dobar domaćin”, koji će biti kompatibilan sa projektom ,,Sva čuda Crne Gore”, a cilj je da povežemo turizam i poljoprivredu, koji definitivno, kada je Crna Gora u pitanju, jedno bez drugog ne mogu“, kazao je Petričević.\nLegenda o Mirištu prvi je kandidat grada Herceg Novog za projekat ,,Sva čuda Crne Gore”. Ovu ideju predstavnicima Ministarstva održivog razvoja i turizma predstavila je novinarka Vitka Vujnović, na prezentaciji projekta održanoj danas u ,,Gradskoj kafani”.\nOvom događaju prisustvovali su predstavnici obrazovnih institucija, poslenici iz sektora turizma, predstavnici lokalne turističke organizacije i predstavnici medija.


Sporazum ministarstava o saradnji u borbi protiv kriminala - Beograd, 10. septembra 2010.\nMinistri pravde, finansija i unutrašnjih poslova Srbije Snežana Malović, Diana Dragutinović i Ivica Dačić potpisali su sporazum o osnivanju zajedničkog tela za unapređenje međunarodne saradnje u oblasti suzbijanja kriminala.\nMinistarka pravde Snežana Malović istakla je da je Vlada Srbije borbu protiv kriminala postavila kao jedan od prioriteta rada, "koji ima posebnu težinu u regionu Balkana i mogao bi da ugrozi njegovu stabilnost i integracije u EU".\nMalović je ukazala da će ovim sporazumom i uspostavljanjem zajedničkog tela biti postignuto unapređenje operativnog, analitičkog i strateškog odgovora državnih organa na izazove modernih trendova kriminaliteta sa kojima se susrećemo.\nKroz rad zajedničkog tela dobiće se mogućnost da se ode korak dalje, odnosno, ne samo da se ostvari efikasno suzbijanje kriminala, već i da se u potpunosti sagledaju trendovi kriminaliteta s kojima će se Srbija susretati ubuduće, navela je Malović.\nMinistarka finasija Diana Dragutinović istakla je da je organizovani kriminal u proteklih 30 godina praktično prerastao u jedan konglomerat kriminala i tehnoloških inovacija.\nDragutinović je navela da je razvojem elektronskih komunikacija i "plastičnog novca" kontrola finansijskih tokova postala nešto teža nego što je bila u prethodnom periodu.\nPrema njenim rečima, zajedničko telo u narednom periodu biće proširivano kroz kompletiranje registra o vlasništvu i uključivanjem Narodne banke Srbije.\nMinistar unutrašnjih poslova Ivica Dačić objasnio je da je potpisivanje sporazuma realizovano u okviru projekta EU koji se ostvaruje na prostoru zapadnog Balkana u borbi protiv međunarodnog kriminala.\nDačić je podsetio da je priprema tog projekta počela krajem decembra 2008. godine u Beču, i da su njime, uz Srbiju, obuhvaćene Albanija, Bosna i Hercegovina, Crna Gora, Hrvatska i Makedonija.\nCilj projekta, kako je objasnio Dačić, je zajednički rad kroz razmenu informacija na suzbijanju međunarodnog kriminala. Sledeća faza u projektu je uspostavljanje nacionalne jedinice za suzbijanje međunarodnog kriminala, kao i razmena iskustava u toj oblasti.\nMinistar je naveo da će zajedničko telo tri resorna ministarstva biti organizaciona jedinica MUP-a i deo sistema za borbu protiv kriminala.\n"Zajedničko telo radiće 24 sata sedam dana u nedelji, a s kolegama će razmenjivati informacije putem zaštićenih sistema veza", kazao je ministar policije.\nUz predstavnike ministarstava unutrašnjih poslova i pravde, u zajedničkom telu biće i pripadnici resornih uprava Ministarstva finansija — poreske, carinske i uprave za sprečavanje pranja novca.\nBrži postupak međunarodne pravne pomoći\nMinistarka pravde Snežana Malović najavila je uvođenje posebnog softvera u odsek za Međunarodnu pravnu pomoć, koji će omogućiti ubrzanje tog postupka i bržu razmenu informacija sa stranim pravosudnim organima u borbi protiv kriminala.\nOna je precizirala da se radi o uvođenju "luris" softvera u odsek za Međunarodnu pravnu pomoć u krivičnim stvarima, dodajući da je taj softver izrađen uz podršku Holandije.\n"Luris će omogućiti ubrzanje postupaka međunarodne pravne pomoći, ali i bržu razmenu informacija sa pravosudnim organima drugih zemalja u borbi protiv kriminala", rekla je ona.\nMinistarka je objasnila da će time u znatnoj meri biti ubrzano postupanje po zamolnicama za ekstradiciju, ali i u drugim vidovima međunarodne pravne pomoći.\n"Očekujem da će i zajedničkom telu ova baza biti od velike pomoći, imajući u vidu da je Srbija prva od zemalja regiona koja formira takvu bazu međunarodne pravne pomoći u krivičnim stvarima", zaključila je Snežana Malović.


Insta Service Ltd. Sporazum o javnoj ponudi\nInsta Service Ltd. (u daljem tekstu Kompanija) i fizičko ili pravno lice koje potpisuje ovaj Sporazum i koje popunjava obrazac za registraciju (u daljem tekstu Korisnik), zajedničkim imenom strane (ili stranke) sklapaju ovaj Sporazum (u daljem tekstu Sporazum). Ovaj Sporazum propisuje uslove pod kojima Kompanija pruža usluge i servise koji Korisniku omogućavaju rad na tržištima finansijama.\nPrihvatajući ovaj Sporazum, strane su saglasne da se radno vreme tržišta - od ponedeljka 00:00 do petka 23:59 - pomera dva puta godišnje u skladu sa letnjim i zimskim računanjem vremena u SAD-u, druge nedelje marta i prve nedelje novembra.\nIsplata mesečne IR nagrade za slobodna sredstva je deo promotivne kampanje Kompanije i njen cilj je stimulacija aktivnosti korisnika. Svaki Korisnik je saglasan i prihvata činjenicu da nijedan član grupacije kompanija Insta Service Ltd. nije banka i da isplaćena IR nadoknada ne predstavlja bankarsku nadoknadu. U slučaju slabije aktivnosti trgovanja na korisničkom trgovačkom računu Kompanija zadržava pravo da smanji sumu IR za taj račun ili u potpunosti otkaže IR nagradu, uključujući i ukupnu sumu ranije isplaćenih IR nagrada, u slučaju otkrivanja neodgovarajuće upotrebe računa uključujući, ali ne ograničavajući se na, slučaj kada trgovački račun nije korišćen za potrebe trgovanja tokom dužeg vremenskog perioda.


„Šume Srpske“ zadužuju se pet miliona KM kod Investiciono – razvojne banke (IRB) Republike Srpske, a ovaj novac planiraju da iskoriste za izmirenje nagomilanih obaveza i poboljšanje tekuće likvidnosti.\nRiječ je, pojašnjavaju u „Šumama“, o kreditu koji su tražili još prošle godine, ali je tek sada u proceduri.\n„Shodno odlukama Vlade RS i NO „Šuma Srpske“, u junu 2020. provedena je procedura izbora najpovoljnijeg posrednika za kredit od pet miliona KM i izabrana je Nova banka, a realizacija kredita je u toku“, kažu za CAPITAL u „Šumama“.\nNovi milionski zajam traže na 12 godina i uz grejs period od 24 mjeseca.\nBankama, dobavljačima, državi i opštinama duguju 46 miliona\nOvo javno preduzeće trenuto ima preko 20 miliona KM kredita, a većinu još nije počelo ni da otplaćuje.\nKredite od po šest miliona imaju u NLB i Unicredit banci i njihova otplata kreće početkom iduće godine, dok u Komercijalnoj banci imaju kredit od tri miliona maraka, koji će početi da otplaćuju tek u martu 2023. godine.\nRiječ je o kreditu koji su „Šume“, takođe, prošle godine tražile od IRB-a, a odobren im je početkom ove godine.\nU NLB banci imaju još jedan kredit od 5,6 miliona KM, koji se, kako kažu u „Šumama“ uredno izmiruje.\nPored kreditnih, „Šume“ imaju velike obeveze i prema dobavljačima i one su na kraju oktobra iznosile 14,9 miliona KM.\nMilionske su im obaveze i za poreze i doprinose i iznose 6,4 miliona KM, dok lokalnim zajednicama duguju 4,8 miliona KM.\n„Obaveze po osnovu poreza i doprinosa te obaveze prema lokalnim zajednicama redovno se izmiruju od 1. juna ove godine“, kažu u „Šumama“.\nNajnoviji kredit namjeravaju da iskoriste „za izmirenje obaveza, poboljšanje tekuće likvidnosti i stabilizaciju poslovanja“.\n„Šume Srpske“ su u prvom polugodištu ostvarile skromnu dobit od svega 354.029 KM. Pozitivno je poslovalo 19 organizacionih dijelova, dok ih je čak 13 bilo u minusu.\nNEWER POSTLjubiša Ćosić kupio novu limuzinu od 85.000 KM\nOLDER POSTŠef ne smije da vas kontaktira van radnog vremena! Evropska zemlja uvela novi zakon…


Novinari su saznali na koji način mogu da poboljšaju izveštavanje o EU intergacijama i kako da građanima približe ovaj proces.\nObuka za partnere na projektu „Civilno društvo za unapređenje pristupanja Srbije Evropskoj uniji - CS4EU” se najpre sastojala iz 2 dela. U prvom su se posebno istakli predavači - šefica pregovaračkog tima za pristup EU Tanja Miščević i Jelena Babić iz Privredne komore Srbije, koje su polaznicima približile proces pristupanja EU.\nZanimljivo je bilo predavanje Srđana Staletovića koji je uputio OCD kako bi ubuduće trebalo da komuniciraju sa medijima i na koji način da ono što rade predstave javnosti - utisci su novinara Aleksandra Stankova.\nU drugom delu obuke polaznici su posebno izdvojili radionice u grupama, a novinarima je konkretne smernice za realizaciju projekta dao Aleksandar Đorđević iz Delegacije EU u Srbiji.\nĐorđević je istakao da mediji zapravo ne izveštavaju o sadržini pristupnih pregovora, već da je fokus na aktuelnim aktivnostima nosioca političkih funkcija koji su deklarativno za pristup EU -kazala je novinarka Vesna Milić.\nZamenik urednika „Južnih vesti”, Aleksandar Stankov, boravio je i u Briselu u okviru višednevne studijske posete. Po njegovim rečima studijska poseta je značajna na više nivoa, a njemu je pomogla da sagleda kako funkcioniše Evropska unija i kakva je politika njenog proširenja.\nDetaljno smo informisani o radu Evropskog parlamenta, poslanicima i partijama, o radu Evropske komisije, kao i o komitetima i savetima koji se direktno bave napretkom Srbije. Kao novinaru, posebno mi je značajan bio razgovor sa Dušanom Gajićem, dopisnikom RTS iz Brisela, Majom Kocijančič, potparolkom Evropske komisije, ali i drugim funkcionerima EU sa kojima smo diskutovali o slobodi medija u Srbiji i pravima novinara. rekao je Stankov.\nCilj projekta koji se sprovodi uz pomoć Švedske je da podrži aktivnije učešće organizacija civilnog društva i medija u procesu pristupanja Republike Srbije Evropskoj uniji.


/ INSTANT / Branković na Evropskom prvenstvu u brzom klizanju u Holandiji\navaz.ba06.01.2019. u 14:25\nOd 11. do 13. januara\nOn se trenutno sa reprezentativcima Hrvatske priprema u Zagrebu, a sa njima će 9. januara otputovati na takmičenje\nSeniorski reprezentativac Bosne i Hercegovine u brzom klizanju (short track) Edin Branković, uz podršku Saveza klizačkih sportova BiH i KRK “The One”, od 11. do 13. januara učestvovat će na Evropskom prvenstvu u Holandiji.\nBranković se trenutno sa reprezentativcima Hrvatske priprema u Zagrebu, a s njima će 9. januara otputovati na takmičenje.\nZbog nedostatka adekvatne podrške i ledene plohe u Sarajevu, naš reprezentativac je prinuđen da pripreme obavlja vani i putuje sam na međunarodna takmičenja. Znajući našu situaciju, mnogi timovi i pojedinci nastoje da nam pomognu, pa će i ovaj put, kao i do sada, uz našeg reprezentativca na ovom takmičenju, bez naknade, biti poznati belgijski trener Pieter Gysel, saopćeno je iz Saveza klizačkih sportova BiH.\nBez obzira na okolnosti, u Savezu očekuju dobar nastup Brankovića te da u konkurenciji najboljih brzoklizača Evrope izbori nastup u finalu.


Moskva: U trovanje umešane britanske specijalne službe? - Sputnjik Srbija\n13:29 28.03.2018 (osveženo 13:36 28.03.2018) Preuzmite kraći link\n„Analizom svih okolnosti, stičemo utisak da London nema nameru da utvrdi prave motive incidenta i da pronađe odgovorne, što navodi na misao da su u incident možda uključene britanske specijalne službe“, navodi se u saopštenju Ministarstva.\nIstovremeno, Ministarstvo je optužilo britanske vlasti da sistematično nisu u stanju da osiguraju bezbednost ruskih državljana na sopstvenoj teritoriji, povodom trovanja Julije Skripalj, državljanke Ruske Federacije, ćerke bivšeg ruskog obaveštajca Sergeja Skripalja.\nNavodi se da je to bio slučaj sa bivšim pripadnikom ruske Federalne službe bezbednosti Aleksandrom Litvinjenkom, kao i sa biznismenima Badrijem Patarkacišvilijem i Aleksandrom Perepiličnim, a u pitanje se dovodi i misteriozno samoubistvo Borisa Berezovskog.\nMinistarstvo ističe i da London raspiruje kampanju pretpostavke apsolutne krivice protiv Rusije, stvara konfrontaciju i demonstrira silu u blizini ruskih granica.\n„U toku je očigledan pokušaj da se podrije političko-diplomatska saradnja sa ciljem da se spreči objektivna istraga povodom incidenta u Solsberiju“, navodi se u saopštenju.\nUprkos tome, Ministarstvo očekuje da će London sarađivati sa Moskvom na rasvetljavanju pokušaja ubistva ruske državljanke Julije Skripalj, kao i da će biti preduzeti konkretni koraci.\nruski građani, bezbednost, Julija Skripalj, Sergej Skripalj, Velika Britanija


Kosovu stigao deo Evropske pomoći\nŠefica Kancelarije EU na Kosovu Natalija Apostolova, uručila je danas prvi deo pomoći vredne 5 miliona evra za suzbijanje Kovida 19 na Kosovu. Pomoć je primio Arben Vitija, kosovski ministar zdravlja, navedeno je u saopštenju Kancelarije EU.\nKontigent pomoći EU Kosovu (Foto EU)\nPomoć koja je uručena ispred Univerzitetskog kliničkog centra sastoji se od preko 1,4 miliona različitih zaštitnih medicinskih rukavica, 4.000 štitnika za lice, 3.000 zaštitnih naočara, 4.000 litara dezinfekcionog sredstva za ruke, 10.000 setova jednokratnih čaršafa i 50 kutija za transport laboratorijskih uzoraka, isporučenih u 5 kamiona.\n„Ovo je trenutak kada možemo da damo konkretnu pomoć Evropske unije ljudima kojima je to potrebno i zdravstvenim radnicima, onima koji su na prvom udaru ove pandemije – koji se bore da spasu život ljudi“, rekla je Apostolova, dodajući da je EU u toj borbi zajedno sa Kosovom.\nUprkos teškoj situaciji u zemljama članicama, EU je, kazala je ona, posvećena tome da pomogne Kosovu.\n“Puno drugih medicinskih zaliha i medicinske opreme, u sklopu naše vanredne pomoći od 5 miliona evra, biće isporučeno u narednih nekoliko sedmica “, naglasila je ona.\nTokom sledeće isporuke pomoći, Kosovo će dobite ventilatore, infuzione pumpe, vozila hitne pomoći, pulsne oksimetre, bolničke krevete, monitore, defibrilatore, elektrokardiografe, maske, testove, tube, lekove….\nOsim ove, EU priprema i oko 63 miliona evra srednjoročne pomoći u vidu socio-ekonomskog granta i oko 100 miliona evra zajma kao makro-ekonomsku pomoć Kosovu.\n25.05.2020 Od četvrtka kretanje po 16 sati (1671)\n26.05.2020 "O otvaranju prelaza posle 1. juna" (201)\n26.05.2020 Jevtić: Albanci sekirom napali povratnika kod Kline (156)


Cvetanović: Rušićemo sve stare objekte , kao zgradu “Vodovoda” u Suvoj reci\nIzvor: JUGpress.com, 29.Avg.2018, 20:40\nGradonačelnik Goran Cvetanović najavio je da će zbog bezbednosti građana, ali i poboljšanja vizuelnog izgleda grada, biti srušeni svi stari objekti čija je namena nepoznata ili nisu u funkciji. „To se svakako ne odnosi na privatnu svojinu, ali apelujem na vlasnike da se sami pobrinu za takve nekretnine“ napominje gradonačelnik Cvetanović i najavljuje i zakonom propisane sankcije.\n„Leskovac >> Pročitaj celu vest na sajtu JUGpress.com << se neprestano gradi i gotovo da nema naselja u kome ne niče neka nova zgrada. Lokalna samouprava, u domenu svojih ovlašćenja, trudi se da ulaganjem u rekonstrukciju postojećih objekata, svaki deo zajednice učini lepšim. Svedoci smo, ipak, da se, posebno u gradu, često nalaze objekti koji odavno nisu u funkciji i skloni su padu, što predstavlja opasnost i po građane i po njihovu imovinu. Tipičan primer za ovo je dvospratni objekat na travnjaku u naselju „Suva reka“. Vlasništvo je JP „Vodovod“, a pritom nema ni građevinsku dozvolu. Danas ne služi ničemu. Ranije, dok su arterski bunari bili u funkciji, obaj objekat je imao svrhu, ali danas više ne. Prazan je, devastiran i predstavlja jedino izvor zaraze i ja obećavam da ćemo ga u najkraćem roku srušiti, iako tehničke mogućnosti dozvoljavaju da se ovde sagradi jedna prelepa gradska česma. Ovde živi, a ovim krajem prolazi i veliki broj građana, zbog čega smo dužni da svaki kutak sredimo, šaljući time poruku vlasnicima sličnih privatnih objekata, da se moraju postarati za svoje nekretnine. Dajemo primer kako treba i apeluje i na druge, ali ćemo, pre svega bezbednosti radi, u suprotnom tražiti način da nečinjenje sankcionišemo.“\nOdmah po završetku improvizovane press konferencije na kojoj je gradonačelnik Cvetanović govorio o ovom problemu, vlasnik preduzeća koje preko puta „Suve reke“ gradi poslovno-stambeni objekat, pošto je saznao o čemu se radi, obećao je da će besplatno srušiti pomenut objekat.


Procurili novi podaci o istraživanju koronavirusa u Vuhanu - BIGportal.ba\n9 Septembra, 2021 9 Septembra, 2021 0155\nNajnovija saznanja dodatno produbljuju sumnje da je virus korona zaista zaista slučajno procurio iz laboratorije.\nAmerički portal Intercept pribavio je dokumente koji otkrivaju nove detalje o kontroverznom istraživanju nekoliko vrsta koronavirusa šišmiša na Institutu za virusologiju Vuhan u Kini, koje je delimično finansirao Američki nacionalni institut za alergije i zarazne bolesti.\nNaime, Intercept je dobio pristup ranije neobjavljenim dokumentima o dva predloga bespovratnih sredstava, odnosno grantova, na više od 900 stranica, koje je podnela EcoHealth Alliance, nevladina medicinsko-ekološka organizacija sa sedištem u SAD.\nSvrha njihovih zahteva bila je finansiranje istraživanja koronavirusa slepih miševa u biološkoj laboratoriji na Institutu za virusologiju u Vuhanu (VIV). Intercept je dokumente primio nakon što je podneo tužbu Nacionalnom institutu za zdravlje (koji uključuje Nacionalni institut za alergije i zarazne bolesti) u skladu sa Zakonom o slobodi pristupa informacijama, a sada ih je učinio javno dostupnim u okviru juče objavljenog članka.\nIstraživanje sprovedeno u laboratoriji 3. nivoa bezbednosti\n“Ovo je mapa puta za visokorizična istraživanja koja su mogla dovesti do trenutne pandemije”, komentirisao je Gari Ruskin, izvršni direktor američke organizacije Right To Knov, grupe koja istražuje porijeklo covida-19.\nJedan projekat, pod nazivom “Razumevanje rizika od koronavirusa slepih miševa”, opisuje ambiciozan projekat za pregled hiljada uzoraka slepih miševa u potrazi za novim koronavirusima koji je vodio predsednik Saveza za ekološko zdravlje Peter Daszak.\nIstraživanje je takođe uključivalo pregled ljudi koji rade sa živim životinjama, na primer na kineskim „vlažnim pijacama“, gde su se, do izbijanja pandemije, divlje žive životinje masovno prodavale za hranu.\nOvi dokumenti sadrže neke nove kritične detalje o istraživanju koronavirusa u Vuhanu, uključujući i to da je ključni eksperimentalni rad sa genetski modifikovanim miševima (u koje su umetnuti ljudski geni relevantni za istraživanje) sproveden u laboratoriji za biološku sigurnost 3. nivoa Univerzitetskog centra za eksperimente na životinjama u Vuhan – a ne na Institutu za virusologiju u Vuhanu koji ima laboratoriju za biološku bezbednost najviše 4. nivoa, kako se ranije pretpostavljalo.\nSve su dublje sumnje da je korona slučajno iscurila iz laboratorije\nDokumenti dodatno produbljuju sumnje da bi koronavirus zaista mogao slučajno ili nenamerno da procuri iz biolaboratorije, što je hipoteza koju su Daszak i mnogi drugi naučnici oštro odbacili na početku prošlogodišnje pandemije. Međutim, poslednjih meseci hipoteza je dobila novi život, zahvaljujući javnim nastupima nekih stručnjaka koji smatraju da je hipoteza verovatna, kao i izveštajima američkih obaveštajnih službi da se, iako još uvek nisu pronađeni dokazi, hipoteza ne može odbaciti.\nU maju je američki predsednik Džo Bajden zadužio svoju obaveštajnu zajednicu da za 90 dana istraži i pošalje mu izveštaj o tome da li je koronavirus procurio iz kineske laboratorije. Bajden je izveštaj primio 20. avgusta, ali prema pisanju američkih medija, izveštaj nije dao konačan odgovor na pitanje da li je koronavirus prešao na ljude u prirodi ili u laboratoriji.\nDeo američke obaveštajne zajednice „umereno je uveren“ u curenje virusa iz laboratorije.\nKina ima ključne informacije o poreklu pandemije, ali zvaničnici kineske vlade sprečili su međunarodne istražitelje i službenike za javno zdravstvo da pristupe podacima od početka.\nRazličite američke obaveštajne agencije se ne slažu oko porekla virusa. Neki veruju da se virus proširio nakon “prirodnog izlaganja zaraženoj životinji ili sličnom virusu”, a drugi nisu došli do čvrstog zaključka. Deo obaveštajne zajednice je, međutim, „umereno uveren“ da je prva infekcija kod ljudi nastala usled incidenta u laboratoriji, tokom eksperimenata, rukovanja životinjama ili uzorcima na Institutu za virusologiju Vuhan u Kini, navodi se u izveštaju.\nAnalitičari zaključuju da neće moći dati “konačna objašnjenja” bez novih informacija iz Kine, poput kliničkih uzoraka i epidemioloških podataka o prvim slučajevima. Kina, s druge strane, odbacuje i ismijava ovu teoriju i uzvraća vlastitom optužbom da je koronavirus procurio iz američke laboratorije u Fort Detricku u Merilendu 2019. U svakom slučaju, Savez za ekološko zdravlje primio je ukupno 3,1 milion dolara, uključujući 599.000 dolara koje je Vuhanov institut za virusologiju djelimično koristio za identifikaciju i modifikaciju koronavirusa šišmiša koji bi mogli zaraziti ljude.\nČak i pre pandemije covida-19, mnogi naučnici izrazili su zabrinutost zbog potencijalnih opasnosti povezanih sa takvim eksperimentima. Posebno je zanimljivo da su neke od ovih opasnosti prepoznate u projektu: „Rad na terenu uključuje najveći stepen rizika od izloženosti SARS -u ili drugim CoV -ima, zbog rada u pećinama sa visokom učestalošću slepih miševa iznad glave i mogućnosti udisanja fekalija prašina. “\nAlina Chan, molekularna biologinja sa Instituta Broad, rekla je za Intercept da ovi dokumenti pokazuju da Savez za ekološko zdravlje ima razloga da ozbiljno shvati teoriju curenja iz laboratorije. „U ovom prijedlogu zapravo ističu da znaju koliko je ovaj posao rizičan. Stalno govore o ljudima koji bi mogli biti ujedeni – i vodili su evidenciju o svima koji su bili ujedeni. “\n“Da li EcoHealth ima te evidencije? I ako nema, kako mogu isključiti nesreću vezanu za istraživanje”, Čan se čudi.\nPrema rečima Richarda Ebrighta, molekularnog biologa sa Univerziteta Rutgers, dokumenti sadrže kritične podatke o stvaranju novih virusa u okviru istraživanja sprovedenog u Vuhanu, uključujući stvaranje novih virusa.


Crna Gora: za majke sa troje i više dece doživotna mesečna plata – Balkanekspresrb.rs\nPredviđeno je da majke koje imaju troje i više dece i 25 godina radnog staža primaju po 330 evra, kao i majke sa četvoro i više dece koje imaju 15 godina radnog staža\nU CRNOJ GORI od danas se primenjuje izmenjeni Zakon o socijalnoj i dečijoj zaštiti, prema kojem majke sa troje i više dece imaju pravo na doživotnu mesečnu naknadu, kao i roditelji ili staratelji djece sa posebnim potrebama.\nPredviđeno je da majke koje imaju troje i više dece i 25 godina radnog staža primaju po 330 evra, kao i majke sa četvoro i više dece koje imaju 15 godina radnog staža.\nOne majke koje imaju troje i više dece i 15 godina i prijavljene su Zavodu za zapošljavanje Crne Gore primaće po 193 eura. Roditelji ili staratelji dece sa posebnim potrebama dobijaće mesečnu naknadu od 193 eura.\nDa bi se što bolje primenjivao zakon, Ministarstvo rada i socijalnog staranja je propisalo pravilnik, prema kojem će se rukovoditi centri za socijalni rad kada je u pitanju doživotna naknada za majke troje i više dece. Prilikom dostavljanja dokumenata, majke troje i više dece su u obavezi da predaju izvode iz matične knjige rođenih dece, potvrdu o radnom stažu ili potvrdu o evidenciji na birou Zavoda za zapošljavanje, kao i dokaz da nisu ostvarile pravo na penziju.\nPrema podacima Zavoda za zapošljavanje, oko sedam hiljada žena u Crnoj Gori može ostvariti pravo na doživotnu naknadu.♦\nRecepti: Krmenadle sa ukusom ruzmarina


Orbanov sekretar donirao 66 hiljada eura za obnovu Saborne crkve u Mostaru - Glas Srpske\nGS 01.12.2021 21:07\nMOSTAR - Državni sekretar za vjerska i nacionalna pitanja u kabinetu premijera Mađarske, Mikloš Šoltes, posjetio je danas gradilište Saborne crkve Svete Trojice u Mostaru za čiju obnovu je uručio donaciju Vlade Mađarske od 66 hiljada eura.\nPrilikom susreta sa predstavnicima srpske zajednice u Mostaru Šoltes je kazao kako Mađarska ima dobre odnose sa srpskim narodom u Srbiji, ali i van Srbije, te istaknuo da Srbi u Mađarskoj kao nacionalna manjina, imaju crkve, škole, kulturne institucije, koje podržavaju.\nTom prilikom je naglasio da je Mađarima jako važan mir na Balkanu i da im je zbog toga važno da imaju dobre odnose sa svim narodima na Balkanu.\nGovoreći o donaciji sredstva za obnovu Saborne crkve je kazao kako to nije dovoljno, ali da Mađarska želi učestvovati u obnovi te važne građevine.\nPodsjetio je i kako je ta zemlja pomogla i hrvatsku zajednicu u izgradnji studentskog doma “Dompes”, te da su prije 25 godina mađarski vojnici pomogli u obnovi Starog mosta u Mostaru.\nŠoltes je najavio i da će pokrenuti inicijativu za saradnju srpske zajednice u Mađarskoj sa srpskom zajednicom u Mostaru na obrazovnom i kulturnom polju i naglasio da je, “ jako važno da sarađuju hrišćanske zajednice, ali da se moraju poštovati i druge vjere”.\nŠoltes je sa saradnicima prisustvovao i osveštanju zgrade “Prosvjetine škole” u Mostaru koju su osveštali vladika zahumsko-hercegovački i primorski Dimitrije, iguman manastira Žitomislić Danilo Pavlović i mostarski sveštenici Radivoje Krulj i Nebojša Radić, prenosi Kliks.